sagorsarker/bangla-wikipedia huggingface dataset:
গোবিন্দ অভিনীত চলচ্চিত্র

এই চলচ্চিত্রগুলো গোবিন্দ অভিনীত (জন্মনাম গোবিন্দ অরুন আহুজা, জন্ম ২১ ডিসেম্বর ১৯৬৩) একজন ভারতীয় চলচ্চিত্র অভিনেতা, বলিউডে অভিনয়ের জন্য পরিচিত। একজন প্রাক্তন রাজনীতিবিদ, গোদিন্দ ১২ বার ফিল্মফেয়ার পুরস্কারের মনোনয়ন পেয়েছেন, এবং তিনি ফিল্মফেয়ার বিশেষ পুরস্কার এবং ফিল্মফেয়ার সেরা কমেডিয়ায়ন অভিনেতা পুরস্কার অর্জন করেছেন। এছাড়া তিনি চারবার জি সিনেমা পুরস্কার জিতেছেন।
১৯৮৬ সালে ইলযাম সিনেমার মাধ্যমে তার অভিষেক ঘটে, তিনি ১৪০ টির বেশি হিন্দি সিনেমায় অভিনয় করেছেন। ১৯৯৯ সালের জুনে, বিবিসি নিউজ অনলাইনের সদস্যদের দ্বারা বিগত হাজার বছরের সেরা দশজন তারকার একজন নির্বাচিত হন।
১৯৮০’র দশকের শুরুতে তিনি বিভিন্ন ধরনের সিনেমা যেমন, পারিবারিক নাট্য, অ্যাকশন এবং রোমান্টিক সিনেমায় অভিনয় করেন। ১৯৯০’র দশকে, তিনি প্রয়াত অভিনেত্রী দিব্যা ভারতীর বিপরীতে শোলে অর শবনম (Shola Aur Shabnam) (১৯৯২) রোমান্টিক সিনেমায় একজন তরুণ ন্যাশনাল ক্যাডেট কোর (NCC) ক্যাডেটের চরিত্রে অভিনয়ে মাধ্যমে একজন কমিক অভিনেতা হিসেবে স্বীকৃতি পান। এরপর একই দশকে তিনি বহু বাণিজ্যিকভাবে সফল কমেডি সিনেমায় প্রধান অভিনেতা’র চরিত্রে অভিনয় করেন। এসব সিনেমার মধ্যে উল্লেখযোগ্য হল, আখেন্ (১৯৯৩),রাজা বাবু (১৯৯৪),কুলি নাম্বার ওয়ান (১৯৯৫), হিরো নাম্বার ওয়ান (১৯৯৭) এবং হাসিনা মান জায়েগী (১৯৯৯)। তিনি হাসিনা মান জায়েগী (১৯৯৯) সিনেমায় অভিনয়ের জন্য ফিল্মফেয়ার সেরা কমেডিয়ান পুরস্কার এবং সাজান চালে শ্বাশুরাল সিনেমার জন্য ফিল্মফেয়ার বিশেষ পুরস্কার অর্জন করেন। তিনি জেন্টেলম্যান (১৯৮৯),জান সে পেয়ারী (১৯৯২),আখেন্ (১৯৯৩),হত্যাকারী (১৯৯৫),বাড়ে মিয়া ছোটে মিয়া (১৯৯৮),আনাড়ি নাম্বার ওয়ান (১৯৯৯),ওয়াহ্‌! তেরা কেয়া কেহনা (২০০২) এবং স্যান্ডউইচ (২০০৬) এর মতন সিনেমায় সফলভাবে দ্বৈত চরিত্রে অভিনয় করেন।
দ্বৈত চরিত্রের পাশাপাশি, তিনি হাদ কার দি আপনে (২০০০) সিনেমায় সফলভাবে ছয়টি চরিত্রে অভিনয় করেন। চরিত্রগুলো হল, রাজু, রাজুর মা, রাজুর বাবা, রাজুর বোন, রাজুর দাদী এবং রাজুর দাদা।
২০০৭ সালে তার দ্বিতীয় মুক্তিপ্রাপ্ত সিনেমা হল ডেভিড ধাওয়ানের কমেডি সিনেমা পার্টনার, এই সিনেমায় গোবিন্দের সাথে অভিনয় করেন সালমান খান, ক্যাটরিনা কাইফ, এবং লারা দত্ত। এই সিনেমাটি মুক্তির প্রথম সপ্তাহে ভারতে মোট ৩০০ মিলিয়ন রুপি আয় করে, এরপর থেকে এটি ভারতে নিজ দেশে দ্বিতীয় সর্বোচ্চ প্রথম সপ্তাহে আয়কারী সিনেমা। এই সিনেমাকে বক্স অফিসে ব্লকবাস্টার হিট সিনেমা হিসেবে ঘোষণা করা হয়। গোবিন্দ এই সিনেমার জন্য অনেক পুরস্কার অর্জন করেন যার মধ্যে আইফা (IIFA) সেরা কমেডিয়ান পুরস্কার এবং জি সিনেমা সেরা সহ-অভিনেতা পুরস্কার অন্তর্ভুক্ত। এছাড়া তাকে জাহান্‌ জায়েগা হামে পায়েগা সিনেমায় দেখা যায় যদিও এর সিনেমাটি বহু আগে নির্মাণ করা হয়েছিল। এই সিনেমাটি বক্স অফিসে চূড়ান্ত অসফলতার সম্মুখীন হয়।
চলচ্চিত্রে অভিনয়ের পাশাপাশি, তিনি ভারতীয় জাতীয় কংগ্রেস পার্টির একজন সদস্য ছিলেন। ২০০৪ সালে ভারতের ১৪ তম লোকসভা নির্বাচনে মহারাষ্ট্র প্রদেশ থেকে উত্তর মুম্বাইয়ের সপ্তম সংসদ সদস্য হিসেবে নির্বাচিত হন, এই নির্বাচনে তিনি ভারতীয় জনতা পার্টির রাম নায়েককে হারান। ২০০৯ সালের সাধারণ নির্বাচনে, তিনি চলচ্চিত্র অভিনয়ে মনোনিবেশ করার জন্য রাজনীতি পরিত্যাগ করেন।
গোবিন্দের প্রাপ্ত পুরস্কার ও মনোনয়নের তালিকা

এটি গোবিন্দের প্রাপ্ত এবং মনোনয়নকৃত পুরস্কারে তালিকা, যিনি একজন ভারতীয় অভিনেতা।
গোবিন্দ (জন্মনাম গোবিন্দ অরুন আহুজা, জন্ম ২১ ডিসেম্বর ১৯৬৩) একজন ভারতীয় চলচ্চিত্র অভিনেতা, বলিউডে অভিনয়ের জন্য পরিচিত। একজন প্রাক্তন রাজনীতিবিদ, গোদিন্দ ১২ বার ফিল্মফেয়ার পুরস্কারের মনোনয়ন পেয়েছেন, এবং তিনি ফিল্মফেয়ার বিশেষ পুরস্কার এবং ফিল্মফেয়ার সেরা কমেডিয়ায়ন অভিনেতা পুরস্কার অর্জন করেছেন। এছাড়া তিনি চারবার জি সিনেমা পুরস্কার জিতেছেন।
১৯৮৬ সালে ইলযাম সিনেমার মাধ্যমে তার অভিষেক ঘটে, তিনি ১৪০ টির বেশি হিন্দি সিনেমায় অভিনয় করেছেন। ১৯৯৯ সালের জুনে, বিবিসি নিউজ অনলাইনের সদস্যদের দ্বারা বিগত হাজার বছরের সেরা দশজন তারকার একজন নির্বাচিত হন।
১৯৮০’র দশকের শুরুতে তিনি বিভিন্ন ধরনের সিনেমা যেমন, পারিবারিক নাট্য, অ্যাকশন এবং রোমান্টিক সিনেমায় অভিনয় করেন। ১৯৯০’র দশকে, তিনি প্রয়াত অভিনেত্রী দিব্যা ভারতীর বিপরীতে শোলে অর শবনম (Shola Aur Shabnam) (১৯৯২) রোমান্টিক সিনেমায় একজন তরুণ ন্যাশনাল ক্যাডেট কোর (NCC) ক্যাডেটের চরিত্রে অভিনয়ে মাধ্যমে একজন কমিক অভিনেতা হিসেবে স্বীকৃতি পান। এরপর একই দশকে তিনি বহু বাণিজ্যিকভাবে সফল কমেডি সিনেমায় প্রধান অভিনেতা’র চরিত্রে অভিনয় করেন। এসব সিনেমার মধ্যে উল্লেখযোগ্য হল, আখেন্ (১৯৯৩), রাজা বাবু (১৯৯৪), কুলি নাম্বার ওয়ান (১৯৯৫), হিরো নাম্বার ওয়ান (১৯৯৭) এবং হাসিনা মান জায়েগী (১৯৯৯)। তিনি হাসিনা মান জায়েগী (১৯৯৯) সিনেমায় অভিনয়ের জন্য ফিল্মফেয়ার সেরা কমেডিয়ান পুরস্কার এবং সাজান চালে শ্বাশুরাল সিনেমার জন্য ফিল্মফেয়ার বিশেষ পুরস্কার অর্জন করেন। তিনি জেন্টেলম্যান (১৯৮৯), জান সে পেয়ারী (১৯৯২), আখেন্ (১৯৯৩),হত্যাকারী (১৯৯৫), বাড়ে মিয়া ছোটে মিয়া (১৯৯৮),আনাড়ি নাম্বার ওয়ান (১৯৯৯), ওয়াহ্‌! তেরা কেয়া কেহনা (২০০২) এবং স্যান্ডউইচ (২০০৬) এর মতন সিনেমায় সফলভাবে দ্বৈত চরিত্রে অভিনয় করেন।
দ্বৈত চরিত্রের পাশাপাশি, তিনি হাদ কার দি আপনে (২০০০) সিনেমায় সফলভাবে ছয়টি চরিত্রে অভিনয় করেন। চরিত্রগুলো হল, রাজু, রাজুর মা, রাজুর বাবা, রাজুর বোন, রাজুর দাদী এবং রাজুর দাদা।
কিথ বয়েস

কিথ ডেভিড বয়েস (; জন্ম: ১১ অক্টোবর, ১৯৪৩ - মৃত্যু: ১১ অক্টোবর, ১৯৯৬) বার্বাডোসের সেন্ট পিটারের ক্যাসলে এলাকার জন্মগ্রহণকারী বিখ্যাত ওয়েস্ট ইন্ডিয়ান আন্তর্জাতিক ক্রিকেট তারকা ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭১ থেকে ১৯৭৬ সময়কালে ওয়েস্ট ইন্ডিজের পক্ষে আন্তর্জাতিক ক্রিকেট অংশগ্রহণ করেছেন কিথ বয়েস।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস ও ইংরেজ কাউন্টি ক্রিকেটে এসেক্সের প্রতিনিধিত্ব করেছেন। খেলায় তিনি ডানহাতে ব্যাটিং ও ডানহাতে ফাস্ট মিডিয়াম বোলিং করতেন।
লিস্ট এ ক্রিকেটর খেলায় প্রথম ব্যক্তি হিসেবে আট উইকেট লাভ করেছিলেন কিথ বয়সে। ১৯৭১ সালে এসেক্সের সদস্যরূপে ল্যাঙ্কাশায়ারের বিপক্ষে খেলে তিনি ২৬ রানে ৮ উইকেট দখল করে এ কৃতিত্ব অর্জন করেন। একদিনের ইনিংসে কোন খেলোয়াড়ই পরবর্তী ষোল বছরে এ কৃতিত্বে ভাগীদার হতে পারেননি। পরবর্তীতে কেন্টের ডেরেক আন্ডারউড স্কটল্যান্ডের বিপক্ষে ৩১ রানে ৮ উইকেট লাভ করেছিলেন।
তিনি ওয়েস্ট ইন্ডিজ ক্রিকেট দলের পক্ষ হয়ে ১৯৭১ থেকে ১৯৭৬ সময়কালের মধ্যে ২১টি টেস্ট ও ৮টি একদিনের আন্তর্জাতিকে অংশগ্রহণ করেন। ১৯ মার্চ, ১৯৭১ তারিখে ভারতের বিপক্ষে টেস্ট ক্রিকেটে অভিষেক ঘটে তার।
ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরের শিরোপো বিজয়ী ওয়েস্ট ইন্ডিজ দলের অন্যতম সদস্য ছিলেন তিনি। চূড়ান্ত খেলায় অস্ট্রেলিয়ার বিপক্ষে দূর্দান্ত বোলিং করে তিনি ৪ উইকেট লাভ করেছিলেন।
ট্রেভর বেইলি'র মাধ্যমে এসেক্স দলে যোগ দেন। ১৯৭৪ সালে উইজডেন কর্তৃক বর্ষসেরা ক্রিকেটার মনোনীত হন তিনি।
আঘাতপ্রাপ্তির পর তিনি নিজ দ্বীপ বার্বাডোসে ফিরে যান। সেখানে তিনি অনেকগুলো ব্যক্তিগত সমস্যার মুখোমুখি হন। ব্যক্তিগত জীবনে তিনি দুইবার বৈবাহিক সম্পর্ক স্থাপন করেন। তার দুই কন্যা ছিল। ১১ অক্টোবর, ১৯৯৬ তারিখে বার্বাডোসের স্পেইটসটাউনো যকৃতের রোগে আক্রান্ত হয়ে ৫৩ বছর বয়সে কিথ বয়েসের দেহাবসান ঘটে তার।
কপিল

কপিল (সংস্কৃত: कपिल) হলেন একজন বৈদিক ঋষি যিনি সাংখ্য দর্শনের প্রবর্তক। সাংখ্য হচ্ছে ভারতীয় ষড়দর্শনের মাঝে একটি আস্তিক্যবাদী দর্শন। ভাগবত পুরাণে এই দর্শনের আস্তিক্যবাদী ধারাটির উল্লেখ পাওয়া যায়। হিন্দুদের প্রচলিত বিশ্বাস অনুসারে, তিনি ব্রহ্মার পৌত্র মনুর বংশধর। ভাগবত পুরাণের বর্ণনা অনুসারে কপিলের পিতা ছিলেন কর্দম মুনি এবং মাতা দেবাহুতি। এই শাস্ত্রে কপিলকে বিষ্ণুর একটি অবতার বলে উল্লেখ করা হয়েছে এবং ভাগবত পুরাণে অবতারদের তালিকায় তার নামও পাওয়া যায়। ভগবদ্গীতায় কপিলকে একজন সিদ্ধযোগী বলা হয়েছে।
কপিলাবাস্তু নামক নগরে কপিল জন্মগ্রহণ করেন। আনুমানিক ৭২৩ খ্রিস্টপূর্বাব্দে তিনি আবির্ভূত হন। তিনি গৌতম বুদ্ধের পূর্ববর্তী ছিলেন বলে অনুমান করা হয়। ভাগবত পুরাণের তৃতীয় স্কন্দে কপিলের জীবনের বর্ণনা পাওয়া যায়। এখানে তাঁকে কর্দম মুনি ও দেবাহুতির পুত্র বলা হয়েছে। তিনি সতী অনুসূয়ার ভ্রাতা ও গুরু। কপিলকে সর্বোচ্চ দেবতা বিষ্ণুর একটি অবতার বলে উল্লেখ করা হয়েছে এবং ভাগবত পুরাণে অবতারদের তালিকায় তার নামও পাওয়া যায়। পিতা গৃহত্যাগ করলে কপিল নিজের মা দেবাহুতিকে যোগ ও বিষ্ণু-ভক্তি শিক্ষা দেন। এর ফলে দেবাহুতি মোক্ষ লাভ করেন। ভাগবত পুরাণের একাদশ অধ্যায়ে কপিলের সাংখ্য দর্শন কৃষ্ণ উদ্ধবকে শিখিয়েছিলেন। এই অংশটি "উদ্ধব গীতা" নামে পরিচিত।
শ্রীকৃষ্ণ শ্রীমদ্ভগবদ্গীতায় কপিলের উল্লেখ করেছেন:
বৃক্ষের মধ্যে আমি বট, ঋষিগণের মধ্যে আমি দেবর্ষি নারদ, গন্ধর্বগণের মধ্যে আমি চিত্ররথ ও সিদ্ধগণের মধ্যে আমি কপিল। (১০। ২৬)
স্বর্গের নদী গঙ্গার মর্ত্যে অবতরণের কাহিনিতে কপিল একজন প্রধান চরিত্র। রামের পূর্বপুরুষ সগর ৯৯ বার অশ্বমেধ যজ্ঞ করেছিলেন। শততম যজ্ঞের সময় দেবরাজ ইন্দ্র ঈর্ষান্বিত হয়ে ঘোড়াটিকে অপহরণ করে কপিলের আশ্রমে রেখে গেলেন।
সগরের ষাট হাজার পুত্র ঘোড়াটিকে খুঁজতে বেরলেন। তারা কপিলকে চোর অপবাদ দিলে, কপিল তাঁদের ভস্ম করে দিলেন। সগরের পৌত্র অংশুমান কপিলের কাছে এসে ষাট হাজার পুত্রের প্রাণ ফিরিয়ে দেওয়ার জন্য অনুরোধ জানালেন। কপিল বললেন, স্বর্গের নদী গঙ্গা নেমে এসে তাঁদের ভস্ম স্পর্শ করলে তবেই তারা প্রাণ ফিরে পাবেন। পরে সগরের বংশধর ভগীরথ তপস্যা করে গঙ্গাকে মর্ত্যে নিয়ে এসেছিলেন।
হিন্দুশাস্ত্র মতে, কপিল হলেন বিষ্ণুভক্ত অসুররাজ প্রহ্লাদের বংশধর ।
কপিলের সাংখ্য দর্শনের উল্লেখ বিভিন্ন হিন্দু ধর্মগ্রন্থে পাওয়া যায়:
কোনো কোনো বৌদ্ধ পণ্ডিত দাবি করেন, গৌতম বুদ্ধ পূর্বজন্মে কপিল ছিলেন। অশ্বঘোষ তার "বুদ্ধচরিত" গ্রন্থে লিখেছেন বুদ্ধ সাংখ্যবাদী শিক্ষকের শিষ্যত্ব গ্রহণ করেছিলেন এবং তার মতবাদের কিছু অংশ সাংখ্য প্রভাবিত।
পশ্চিমবঙ্গের গঙ্গাসাগরে বঙ্গোপসাগর ও গঙ্গা নদীর মোহনার কাছে কপিল মুনির মন্দির আছে। প্রতি বছর পৌষ মাসে সেখানে বিরাট মেলা হয়।
স্বামী বিবেকানন্দ কপিলকে “বিশ্বের শ্রেষ্ঠ মনস্তাত্ত্বিক” বলেছেন। তার মতে, “জগতে এমন কোনো দর্শন নেই, যা কপিলের কাছে ঋণী নয়।” 
এছাড়া আসামের বরাক উপত্যকার সিদ্ধেশ্বর শিববাড়ি ছিল কপিল মুনির সাধনস্থল।
অনল চট্টোপাধ্যায়

অনল চট্টোপাধ্যায় (২৪ অক্টোবর ১৯২৭ – ১৭ এপ্রিল ২০১৪) বাংলা গানের একজন গীতিকার ও সুরকার। ১৯৪৬-এ 'দেব সাহিত্য কুটির' হতে তাঁর লেখা বই ‘রত্নতৃষ্ণা কাহিনী’ বের হয়। ১৯৪৩ সালের দুর্ভিক্ষকে কেন্দ্র করে লেখা তার একটি বিখ্যাত গান হচ্ছে 'আজ বাংলার বুকে দারুণ হাহাকার'।
সাহিত্যপ্রেমী এই ব্যক্তি ১৯৪৬ সনে ভারতীয় গণনাট্য সংঘের সাথে যুক্ত হন। সেখানেই সলিল চৌধুরীর সহযোগী হিসেবে কাজ করেন।
সলিল চৌধুরীর সহকারী হয়ে ‘পাশের বাড়ি’, ‘আজ সন্ধ্যায়’, ‘মহিলামহল’, ‘ভোর হয়ে এল’, ‘তাসের কেল্লা’, ‘বাড়ি থেকে পালিয়ে’ প্রভৃতি ছবিতে কাজ করেন।
১৯৫৪ সালে তাঁর প্রথম রেকর্ড বের হয় হিজ মাস্টার্স ভয়েস থেকে। ১৯৫৫ সালে মৃণাল সেনের রাতভোর চলচ্চিত্রে সঙ্গীত পরিচালনা করেন। তাঁর লেখা গান ‘কত গান হারালাম’, ‘কৃষ্ণনগর থেকে আমি’ গেয়েছিলেন গীতা দত্ত; ‘মধুমতী যায় বয়ে যায়’ গেয়েছিলেন তরুণ বন্দ্যোপাধ্যায় এবং ‘মনের দুয়ারে দাঁড়িয়ে থেকো না’, ‘জানি এ ভুল’ ইত্যাদি গেয়েছিলেন আরতি মুখোপাধ্যায়৷‌ আর লোকগীতি ও ঠুংরির মিশেলে তাঁর দেওয়া সুরে প্রতিমা বন্দ্যোপাধ্যায় গেয়েছিলেন ‘ছলকে পড়ে কলকে ফুলে’ গানটি এবং এই গান শুনে সুরকারের উচ্ছসিত প্রশংসা করেছিলেন পণ্ডিত রবিশঙ্কর৷‌ যাত্রাপালা এবং চলচ্চিত্রের গানেও তিনি সুরারোপ করেছিলেন।
রোং-স্তোন-শেস-ব্যা-কুন-রিগ

রোং-স্তোন-শেস-ব্যা-কুন-রিগ () (১৩৬৭-১৪৪৯) একজন বিখ্যাত তিব্বতী বৌদ্ধ পণ্ডিত ছিলেন।
রোং-স্তোন-শেস-ব্যা-কুন-রিগ ১৩৬৭ খ্রিষ্টাব্দে তিব্বতের আমদো অঞ্চলের র্গ্যাল-মো-রোং () অঞ্চলে একটি বোন ধর্মাবলম্বী পরিবারে জন্মগ্রহণ করেন। আঠারো বছর বয়সে তিনি মধ্য তিব্বতের গ্সাং-ফু-নে'উ-থোগ () বৌদ্ধবিহারে রিন-ছেন-র্নাম-র্গ্যাল () নামক বৌদ্ধ ভিক্ষুর নিকট সূত্র ও তন্ত্র সম্বন্ধে এবং অন্যান্য পণ্ডিতদের নিকট মধ্যমক, অভিধর্মকোশ ও বিনয় সম্বন্ধে অধ্যয়ন করেন। কুড়ি বছর বয়সে তার অসাধারণ জ্ঞানের জন্য তিনি স্ম্রা-বা'ই-সেং-গে () নামে বিখ্যাত হন। তিনি ব্সোদ-নাম্স-ব্জাং-পো (), গ্যাগ-স্তোন-সাংস-র্গ্যাল-দ্পাল (), সেং-গে-র্গ্যাল-ম্ত্শান (), গ্ঝোন-নু-র্গ্যাল-ম্ত্শান () প্রভৃতি পণ্ডিতদের নিকট শিক্ষালাভ করেন।
রোং-স্তোন-শেস-ব্যা-কুন-রিগ মধ্য ও পূর্ব তিব্বতের বিভিন্ন স্থানে যাত্রা করে সূত্র সম্বন্ধে শিক্ষাদান করে বিখ্যাত হন। তার উল্লেখযোগ্য শিষ্য ছিলেন 'গোস-লো-ত্সা-বা-গ্ঝোন-নু-দ্পাল, গো-রাম্স-পা-ব্সোদ-নাম্স-সেং-গে, ষষ্ঠ র্গ্যাল-বা-কার্মা-পা ম্থোং-বা-দোন-ল্দান, মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান প্রভৃতি। তিনি ১৪৩৬ খ্রিষ্টাব্দে লাসা শহরের উত্তরে 'ফান-পো-না-লেন-দ্রা () নামক বৌদ্ধবিহার স্থাপন করেন।
তিনি প্রজ্ঞাপারমিতার ওপর শেস-রাব-ক্যি-হা-রোল-তু-ফ্যিন-পা'ই-লাম-ন্যাম্স-সু-লেন-পা'ই-রিম-পা-মুন-সেল-স্গ্রোন-মে () নামক টীকাভাষ্য, হরিভদ্র রচিত স্ফূটার্থ নামক গ্রন্থের ওপর টীকাভাষ্য, মধ্যমক দর্শনের ওপর দ্বু-মা-র্ত্সা-বা'ই-র্নাম-ব্শাদ-জাব-মো'ই-দে-খো-না-ন্যিদ-স্নাং-বা () নামক টীকাভাষ্য রচনা করেন।
গ্যাগ-স্তোন-সাংস-র্গ্যাল-দ্পাল

গ্যাগ-স্তোন-সাংস-র্গ্যাল-দ্পাল () (১৩৪৮-১৪১৪) সা-স্ক্যা বৌদ্ধ ধর্মসম্প্রদায়ের একজন বিখ্যাত তিব্বতী বৌদ্ধ পণ্ডিত ছিলেন।
গ্যাগ-স্তোন-সাংস-র্গ্যাল-দ্পাল ১৩৪৮ খ্রিষ্টাব্দে তিব্বতের 'ফ্রাং নামক স্থানে জন্মগ্রহণ করেন। তার পিতার নাম ছিল র্ত্সে-থাং-গি-ছেন-পো-ব্যাং-ছুব-রিন-ছেন ()। তিনি গ্সাং-ফু () নামক বৌদ্ধবিহারে কুন-দ্গা'-দ্পাল () নামক শিকশকের নিকট বু-স্তোন-রিন-ছেন-গ্রুব রচিত প্রজ্ঞাপারমিতা বিষয়ক টীকাভাষ্য সম্বন্ধে অধ্যয়ন করেন। পরবর্তীকালে তিনি প্রজ্ঞাপারমিতার ওপর ব্যুৎপত্তির জন্য বিখ্যাত হন। তার উল্লেখযোগ্য শিষ্য ছিলেন রোং-স্তোন-শেস-ব্যা-কুন-রিগ ও মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান।
তিনি ষষ্ঠ সা-স্ক্যা-খ্রি-'দ্জিন ছোস-র্জে-সা-স্ক্যা-পান-ডি-তা-কুন-দ্গা'-র্গ্যাল-ম্ত্শান রচিত ৎশাদ-মা-রিগ্স-পা'ই-গ্তের () নামক গ্রন্থের ওপর গ্যাগ-তিক-রিগ্স-পা'ই-'ওদ-স্তোং-'ফ্রো-বা () নামক টীকাভাষ্য রচনা করেন। তিনি অভিসময়ালঙ্কারের ওপর ম্ঙ্গোন-র্তোগ্স-র্গ্যান-'গ্রেল-পা-রিন-ছেন-ব্সাম-'ফেল-দ্বাং-র্গ্যাল () নামক আট খন্ডের বিখ্যাত টীকাভাষ্য রচনা করেন।
সা-ব্জাং-'ফাগ্স-পা-গ্ঝোন-নু-ব্লো-গ্রোস

সা-ব্জাং-'ফাগ্স-পা-গ্ঝোন-নু-ব্লো-গ্রোস () (১৩৫৮-১৪১২) সা-স্ক্যা বৌদ্ধধর্মসম্প্রদায়ের একজন বিখ্যাত পণ্ডিত ছিলেন।
সা-ব্জাং-'ফাগ্স-পা-গ্ঝোন-নু-ব্লো-গ্রোস ১৩৫৮ খ্রিষ্টাব্দে তিব্বতে জন্মগ্রহণ করেন। তার পিতান নাম ছিল গ্ঝোন-নু-দ্পাল () এবং মাতার নাম ছিল স্গ্রোল-মা-'বুম ()। আট বছর বয়সে তিনি থুগ্স-র্জে-র্দ্জোং-বা-র্গ্যাল-ম্ত্শান-'বুম () নামক এক লামার নিকট শিক্ষার্থীর শপথ গ্রহণ করেন। একুশ বছর বয়সে তিনি সাংস-র্গ্যাস-ব্জাং-পো () এবং র্নাম-ম্খা'-র্গ্যাল-ম্ত্শান () নামক দুই পণ্ডিতের নিকটে ভিক্ষুর শপথ গ্রহণ করেন। তিনি সা-ব্জাং-দ্গা'-ল্দান-দ্গোন () বৌদ্ধবিহারে র্গ্যাল-স্রাস-থোগ্স-মেদ-দ্পাল-ব্জাং-পো নামক পণ্ডিতের নিকট ব্লো-স্ব্যোং তত্ত্ব এবং বোধিসত্ত্বচর্যাবতার সম্বন্ধে অধ্যয়ন করেন। এই সময় তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান নামক জো-নাং ধর্মসম্প্রদায়ের পণ্ডিতের নিকটেও শিক্ষালাভ করেন। এছাড়া তিনি ফ্যোগ্স-লাস-র্নাম-র্গ্যাল নামক পণ্ডিতের নিকট কালচক্র ও স্ব্যোর-দ্রুগ () তত্ত্ব, লো-ত্সা-বা-ব্যাং-ছুব-র্ত্সে-মো () নামক পণ্ডিতের নিকট গুহ্যসমাজতন্ত্র এবং ব্যাং-ছুব-সেং-গে নামক পণ্ডিতের নিকট ডাকার্ণব তন্ত্র সম্বন্ধে অধ্যয়ন করেন। তিনি পরবর্তীকালে নেপাল যাত্রা করে মহাপণ্ডিত মহাবোধির নিকট তন্ত্রশিক্ষা করেন। সা-ব্জাং-'ফাগ্স-পা-গ্ঝোন-নু-ব্লো-গ্রোসের উল্লেখযোগ্য শিষ্য ছিলেন লো-ত্সা-বা-ম্ছোগ-ল্দান-পা'ই-ব্লো-গ্রোস এবং প্রথম ঙ্গোর-ছেন কুন-দ্গা'-ব্জাং-পো।
শিরোনামহীন (অ্যালবাম)

শিরোনামহীন শিরোনামহীন বাংলা রক ব্যান্ড শিরোনামহীনের পঞ্চম স্টুডিও অ্যালবাম। ১৭ বছরের সঙ্গীত সফরের পরে শিরোনামহীন প্রথম স্ব-নামে অ্যালবাম প্রকাশ করে। এটি ২০১৩ সালের ১৯ জুলাই সাইরেন সঙ্গীত প্রকাশনা সংস্থার অধীনে জি-সিরিজের ব্যানারে বাংলাদেশে প্রকাশিত হয়। কাইনেটিক মিউজিক অ্যলবামটির ডিজিটাল পরিবেশনা করে।
অ্যালবামের "আবার হাসিমুখ" গানটি তাদের পূর্রবর্তী "হাসিমুখ" গানের একটি সংস্করণ। তানিম রহমান অংশুর পরিচালনায় "আবার হাসিমুখ" গানটির একটি মিউজিক ভিডিও নির্মাণ করা হয়েছে, যেখানে অভিনয় করেছেন ২০০৭ সালের মিস বাংলাদেশ বিজয়ী জান্নাতুল ফেরদৌস পিয়া।
২০১০ সালের "রবীন্দ্রনাথ" প্রকল্পের পর পরই শিরোনামহীন নতুন অ্যালবামের উপাদান সমূহ নিয়ে কাজ শুরু করে। ২০১১ সালে কিবোর্ডবাক রাজীবের পরিবর্তে রাসেল কবির ব্যান্ডে যোগ দেন। শিরোনামহীনের পূর্বের ২৫টি গানের মধ্য থেকে নির্বাচিত ১০টি গান অ্যালবামে সংকলিত হয়েছে। প্রায় গানগুলি ঢাকার বাংলামোটরের ইনকার্সন মিউজিক স্টুডিওতে রেকর্ড করা হয়। শব্দ গ্রহণ ও সংমিশ্রণের জন্য স্টুডিও গানবাজ, ডিটিএম এবং প্রায় শিরোনামহীনে কাজ করেছিল।
অতীতের জানালার মাধ্যমে নতুন আলোকে আমন্ত্রণ জানাতে শিরোনামহীন তাদের স্ব-শিরোনাম অ্যালবামে স্বীকারোক্তি, চাহিদা, ক্রোধ, আশা এবং প্রত্যাশা সংকলনের চেষ্টা করেছে। গীতিকথার দৃষ্টিকোণ থেকে, অ্যালবামটি নেতিবাচক জীবনযাপনের ইতিবাচক দিকগুলি অনুসন্ধানের মধ্য দিয়ে বিষয়টিতে সুনির্দিষ্ট ইতি টানে। সাঙ্গীতিকভাবে শিরোনামহীন বেহালার, চেলো, পাবলিক ক্লাসিক অর্কেস্ট্রেশনে রক গিটার, বেস এবং ড্রামের সাথে মিশ্রিত কনট্রাবাস বিভাগের উপর ভিত্তি করে সঙ্গীত রচনার চেষ্টা করেছিল। শিরোনামহীন অ্যালবামটিতে দলের সদস্য এবং দলের সাথে জড়িত ব্যক্তিদের স্মরণ করেছে, যারা অন্তত একবার হলেও শিরোনামহীনের হয়ে কাজ করেছিল।
অ্যালবামের এগারোটি গানের মধ্যে এককভাবে জিয়াউর রহমান জিয়া চারটি এবং দিয়াত খান ও কাজী শাফিন আহমদের সাথে যৌথভাবে দুইটি করে গানের নুর করেছেন। শাফিন এককভাবে একটি এবং তুহিন ও জিয়ার সাথে যৌথভাবে দুইটি গানের সুর করেছেন। দিয়াত এককভাবে "রোদ ক্যানভাস" গানের সুর করেছেন। অন্যান্য প্রকল্পসমূহে শিরোনামহীন, তাদের স্বাতন্ত্র্যসূচক সরোদ, এস্রাজ, মন্দিরা ও দোতারার মতো সনাতন শাস্ত্রীয় যন্ত্র ব্যবহার করেছেন। পঞ্চম স্ব- শিরোনাম অ্যালবামেও তারা গিটার, বেজ এবং ড্রামস-এর পাশাপাশি কিছু শাস্ত্রীয় যন্ত্র ব্যবহার করেছেন।
প্রথমবারের মত দলটি তাদের কোনো অ্যালবামের কালেকটর্স এডিশন অর্থাৎ সংগ্রাহক সংস্করণ প্রকাশ করে, যেখানে অ্যালবামের সিডির সাথে কাপড়ের মলাটে বাধাইকৃত বই যুক্ত করা হয়ছে। যাতে সংকলিত হয়েছে গানের লিরিক, লিরিকের পটভূমিসহ প্রাসঙ্গিক তথ্য। তানজির তুহিনের পরিকল্পনায় প্রচ্ছদ নকশা করেছেন জিয়াউর রহমান জিয়া। তিনি এছাড়াও অ্যালবাম ও সম্পর্কিত পণ্যসমূহ পরিকল্পনা ও নকশা করেছেন। ২০১৪ সালে ১৪ এপ্রিল লেজার ভিশন অ্যালবামটির একটি কালেক্টরস সংস্করণ প্রকাশ করে।
অ্যলবামামটিতে শিরোনমহীন দলের বাইরেও অনেক সহযোগি শিল্পী এবং কলাকুশলী যুক্ত ছিলেন।
ব্যান্ডকর্মী
অতিথিকর্মী
প্রযোজনা
মেটেঝুঁটি সারস

মেটেঝুঁটি সারস ("Balearica regulorum") হল একধরনের পাখি যারা প্রধানত সারস পরিবারের অন্তর্ভুক্ত। এদেরকে সাভানা এবং সাহারাতে দেখতে পাওয়া যায়। যদিও তারা প্রধানত শিক্ত জায়গায় থাকতে বেশি পছন্দ করে। এছাড়াও এদেরকে জলাভূমি, ঘন বনে থাকতে পছন্দ করে এছাড়াও তারা লেক বা নদীর পাশে সমতল ভূমিতে থাকতে পছন্দ করে উগান্ডা এবং কেনিয়া অঞ্চলে। এরা সাধারণত পরিযান করে না। এদের দুটো উপজাতি আছে, একটি হল পূর্ব আফ্রিকার "B. r. gibbericeps" (crested crane) যাদেরকে উগান্ডায় দেখতে পাওয়া যায়, যেখানের জাতীয় পতাকায় এই পাখির ছবি থাকে এবং আরেকটি প্রজাতি হল দক্ষিণ আফ্রিকার "B. r. regulorum" (South African crowned crane), যাদেরকে প্রধানত আফ্রিকায় অ্যাঙ্গোলাতে পাওয়া যায়। এই প্রজাতিটির সাথে কালোঝুঁটি সারস, এই প্রজাতির সাথে খুব মিল আছে, যারাই একমাত্র সারস যারা গাছে বাসা বেঁধে বসবাস করে।
এই প্রজাতির সারসদের একটা অদ্ভুত প্রজনন পদ্ধতি আছে যার মধ্যে নাচ, লাফানো এবং গেড়ে হয়ে বসাও অন্তর্ভুক্ত। এদের শরীরের পালক খুব কম থাকে কিন্তু পাখনাগুলো বড় হয়। এরা ভেঁপুর মতোন আওয়াজ করতে পারে যা অন্যান্য সারস প্রজাতির থেকে অনেক আলাদা। পুরুষ এবং মহিলা দুজনেই নাচতে পারে এবং তরুণরাও তাতে যোগদান করে। নৃত্য পূর্বরাগের অবিচ্ছেদ্য অঙ্গ। কিন্ত বছরের যেকোনো সময়েও করতে পারে।
ব্রল্গা

ব্রল্গা ("Grus rubicunda") যা আগে নেটিভ কম্প্যানিয়ন নামে পরিচিত ছিল হল সারস প্রজাতির একধরনের পাখি। এছাড়াও এদেরকে অস্ট্রেলিয়ান ক্রেন বলেও ডাকা হয়ে থাকে। এই নামটি একজন সুপরিচিত পক্ষিবিজ্ঞানী "জন গোল্ড" দিয়েছিলেন।
এরাও প্রধানত শিক্ত অঞ্চলে থাকতেই বেশি পছন্দ করে। এরা প্রধানত পূর্ব অস্ট্রেলিয়া এবং নিউ গিনি অঞ্চলে বসবাস করে। এরা প্রধানত লম্বাটে ধরনের হয় এবং এদের মাথাটা কিছুটা ছোটো হয়। এছাড়াও দীর্ঘ ঠোঁট, সরু ঘাড় এবং দীর্ঘ পা থাকে। এদের পাখনাগুলো প্রধানত ধূসর রঙের হয় এবং এদের পাখনার ডগায় কালো ছিট ছিট দাগ থাকে এবং এদের মাথার চারপাশে কমলা-লাল রঙের ব্যান্ড থাকে। এই প্রজাতিটি ভালোভাবে প্রজনন কালে তাদের নাচের জন্য পরিচিত। এরা কাঠি, লতা পাতা দিয়ে বাসা বাঁধে এবং মহিলারা প্রধানত দুটো ডিম পারে। ৩২ দিন ধরে তারা প্রধানত ডিমে তা দেয়। প্রাপ্তবয়স্করা প্রধানত লতা পাতা খায় এছড়াও কিছু কিছু কীট-পতঙ্গ খেয়ে থাকে।
মাইক্রোসফট আজুরে

উইন্ডোজ আজুরে বা মাইক্রোসফট আজুরে (উচ্চারণ করা হয় আজ-উরে ক্রিস ফিনলায়সনের মতে) ক্লাউড কম্পিউটিং প্ল্যাটফর্ম এবং পরিকাঠামো। এটি তৈরি করেছিল মাইক্রোসফট নির্মাণ স্থাপনা এবং অ্যাপ্লিকেশন পরিচালনার জন্য ব্যবহার করা হয়। এবং মাইক্রোসফটের বিভিন্ন ডেটাসেন্টার এর মধ্যে আন্তর্জাতিক নেটওয়ার্কের মাধ্যমে সেবা পাওয়ার জন্য এই পরিকাঠামোর আবিষ্কার। "PaaS" এবং "IaaS" হল দুটো প্রধান পরিষেবা এবং সমর্থন যা প্রধানত ক্লাউড কম্পিউটিং এর জন্য দরকারি। এছাড়াও মাইক্রোসফটের নিজস্ব কম্পিউটার সফটওয়্যার এবং থার্ড পার্টি সফটওয়্যার ও সিস্টেম। আজুরে মুক্তি পায় ২০১০ এর ফেব্রুয়ারির ১ তারিখে।
এলিহু থমসন

এলিহু থমসন একজন ইংরেজ প্রকৌশলী এবং উদ্ভাবক।
এলিহু থমসন ১৮৫৩ সালের ২৯ মার্চ ইংল্যান্ডের ম্যানচেস্টারে জন্মগ্রহণ করেন। ১৮৫৮ সালে তার পরিবার ফিলাডেলফিয়ায় চলে যায়। তিনি ১৮৭০ সালে সেন্ট্রাল হাই স্কুল থেকে গ্র্যাজুয়েট হন। তিনি ১৮৭৬ সালে সেন্ট্রাল হাই স্কুলের রসায়নের চেয়ার হন। তিনি এডউইন জে হিউস্টন এর সাথে থমসন-হিউস্টন ইলেক্ট্রিক কোম্পানি প্রতিষ্ঠা করেন। ১৮৯২ সালে এটি এডিসন জেনারেল ইলেক্ত্রিক কোম্পানির সাথে যুক্ত হয়ে জেনারেল ইলেক্ট্রিক কোম্পানিতে পরিণত হয়। তিনি ১৮৮৯ থেকে ১৮৯০ সাল পর্যন্ত আমেরিকান ইনস্টিটিউট অফ ইলেকট্রিক্যাল ইঞ্জিনিয়ার্স এর প্রেসিডেন্টের দায়িত্ব পালন করেন। থমসন ৬৯৬টি প্যাটেন্টের অধিকারী। তিনি ১৯২০ থেকে ১৯২৩ সাল পর্যন্ত ম্যাসাচুসেট্‌স ইনস্টিটিউট অফ টেকনোলজি এর প্রেসিডেন্টের দায়িত্ব পালন করেন।
কলিস কিং

কলিস লিওলিন কিং (; জন্ম: ১১ জুন, ১৯৫১) বার্বাডোসের ক্রাইস্ট চার্চে জন্মগ্রহণকারী ওয়েস্ট ইন্ডিজের সাবেক ক্রিকেটার। খেলায় তিনি ডানহাতে ব্যাটিং ও ডানহাতে মিডিয়াম বোলিং করতেন। দলে তিনি মূলতঃ অল-রাউন্ডারের ভূমিকা পালন করতেন। তবে বলের চেয়ে ব্যাটিংয়েই তিনি টেস্ট ক্রিকেটে অধিক সফলকাম হয়েছেন কলিস কিং । তিনি ওয়েস্ট ইন্ডিজ ক্রিকেট দলের পক্ষ হয়ে নয়টি টেস্ট ও ১৮টি একদিনের আন্তর্জাতিক ক্রিকেটে অংশগ্রহণ করেন। টেস্টে একটি শতক ও দুইটি অর্ধ-শতক লাভ করলেও তিনটি ভিন্ন ইনিংসে তিনটিমাত্র উইকেট লাভ করতে সক্ষম হয়েছেন।
১৯৮২-৮৩ ও ১৯৮৩-৮৪ মৌসুমে দক্ষিণ আফ্রিকায় ওয়েস্ট ইন্ডিজ বিদ্রোহী দলের সফরে কিং অংশগ্রহণ করেছিলেন। প্রথম-শ্রেণীর ক্রিকেটে নিজ দেশ বার্বাডোসের হয়ে ওয়েস্ট ইন্ডিজের ঘরোয়া ক্রিকেট প্রতিযোগিতায় অংশগ্রহণ করেন। এছাড়াও, ইংরেজ কাউন্টি ক্রিকেটে গ্ল্যামারগান এবং ওরচেস্টারশায়ার দলের সাথে জড়িত ছিলেন। দক্ষিণ আফ্রিকায় নাটালের হয়েও খেলেছেন কিং। তন্মধ্যে, ১৯৮৩ সালে ওরচেস্টারশায়ার কাউন্টি ক্রিকেট ক্লাবের অভিষেক খেলায় পঞ্চাশ বছরেরও অধিক সময়ের মধ্যে প্রথম খেলোয়াড় হিসেবে কাউন্টি ক্রিকেটে সেঞ্চুরি করেন।
লর্ডসে দ্বিতীয়বারের মতো অনুষ্ঠিত ১৯৭৯ সালের ক্রিকেট বিশ্বকাপ প্রতিযোগিতার চূড়ান্ত খেলায় স্বাগতিক ইংল্যান্ডের বিপক্ষে ৯৯ রানে ৪ উইকেটের পতনের পর তিনি তার একদিনের আন্তর্জাতিক ক্রিকেট জীবনের সর্বোচ্চ রান সংগ্রহ করেন। তিনি ও ভিভ রিচার্ডস ৫ম উইকেট জুটিতে ১৩৯ রান তোলেন। এতে কিং ৮৬ রান করেন ৬৬ বল মোকাবেলা করে। এছাড়াও ফিল্ডিংয়ে নেমে একটি ক্যাচ ধরেন ও ৩ ওভারে ১৩ রান প্রদান করেন। ঐ খেলায় ওয়েস্ট ইন্ডিজ ৯২ রানে জয়ী হয় ও উপর্যুপরি দ্বিতীয়বারের মতো শিরোপা লাভ করে।
অঞ্জনা সুখানী

অঞ্জনা সুখানী (, ) হলেন একজন ভারতীয় চলচ্চিত্র অভিনেত্রী এবং মডেল যিনি প্রধানত বলিউড এর ছায়াছবিতে অভিনয় করে থাকেন।
অঞ্জনা জয়পুরের একটি হিন্দু পরিবারের জন্মগ্রহণ করেন। তিনি মুম্বাইয়ের কমলা উচ্চ বিদ্যালয় থেকে স্কুল জীবন শুরু করেছিলেন। তিনি কার্ডিফ মেট্রোপলিটন ইউনিভার্সিটি, যুক্তরাজ্য থেকে আন্তর্জাতিক ব্যবসা বিষয়ে ম্যানেজমেন্ট ডিগ্রী সম্পন্ন করেন। তার বোন মীনা সুখানী "বাচনা অ্যায় হাসিনো" চলচ্চিত্রে অভিনয়ের মাধ্যমে তার বলিউডে অভিষেক ঘটে।
পাঞ্জাব কিংস

পাঞ্জাব কিংস () (পূর্বতন নাম: কিংস এলেভেন পাঞ্জাব) হল ভারতের মোহালি, পাঞ্জাব ভিত্তিক একটি ক্রিকেট প্রতিনিধিত্বকারী দল।এই দলটি ইন্ডিয়ান প্রিমিয়ার লিগে পাঞ্জাবের প্রতিনিধিত্ব করে। এটি যৌথভাবে মোহিত বর্মণ, প্রীতি জিন্টা, নেস ওয়াদিয়া এবং করন পাল নেতৃস্থানীয় মালিকানাধীন। দলটি তাদের ঘরোয়া মাঠ হিসেবে পাঞ্জাব ক্রিকেট আসোসিয়েশান স্টেডিয়াম, মোহালিতে খেলে থাকে। এছাড়াও ২০১০ সালের আইপিএল থেকে শুরু করে তারা ধর্মশালা ও ইন্দোরে ঘরোয়া মাঠ হিসেবে কিছু ম্যাচ খেলেছে।
অধুনালুপ্ত চ্যাম্পিয়ন্স লিগ টুয়েন্টি২০ একবার পাঞ্জাব কিংস অংশগ্রহণ করেছিল,সেবার তারা সেমিফাইনাল পর্যন্ত পৌঁছে গিয়েছিল। ২০২১ সালে দলের নাম কিংস ইলেভেন পাঞ্জাব থেকে পরিবর্তন করে পাঞ্জাব কিংস রাখা হয়। ২০২২ সালের আইপিএলের নিলামে পাঞ্জাব কিংস স্যাম কারেনকে ₹১৮.৫০ কোটি টাকায় কিনে তাদের সর্বোচ্চ প্রস্তাব মূল্যের রেকর্ড তৈরি করে।
২০০৮ সালে ভারতের ক্রিকেট কন্ট্রোল বোর্ড (বিসিসিআই) কর্তৃক টুয়েন্টি২০ ফরমেটের খেলার উপর ভিত্তি করে ইন্ডিয়ান প্রিমিয়ার লিগ নাম দিয়ে একটি ক্রিকেট টুর্নামেন্ট প্রতিযোগীতার আয়োজন করে। ভারতের আটটি বিভিন্ন শহরের প্রতিনিধিত্বমূলক দল নিয়ে ২০ ফেব্রুয়ারি তারিখে মুম্বাইয়ে নিলামের উপর ভিত্তি করে দল গঠন করা হয়। পাঞ্জাবের প্রতিনিধিত্বমূলক দলকে প্রীতি জিন্টা, করণ পাল (অপিজয় সুরেন্দ্র গ্রুপ) ও মোহিত বর্মণ (ডাবর) মিলে মোট $৭৬ মিলিয়ন ডলারের বিনিময়ে কিনে নেয়।
আন্তর্জাতিক ক্যাপের সঙ্গে খেলা খেলোয়াড়দের গাঢ় তালিকাভুক্ত করা হল। 
বিশেষ অবদানগুলি হাইলাইট করা হলো
ফ্রান্‌ৎস লিস্ট

ফ্রান্‌ৎস লিস্ট () ফ্রান্‌ৎস রিট্টার ভন লিস্ট(২২ অক্টোবর ১৮১১- ৩১ জুলাই ১৮৮৬) ছিলেন ঊনবিংশ শতকের হাঙ্গেরিয়ান কম্পোজার, পিয়ানো বাদক, শিক্ষক এবং একজন সংগীতজ্ঞ।
ফ্রান্‌ৎস লিস্ট ঊনবিংশ শতকের শুরুর দিকে একজন পিয়ানো বাদক হিসেবে সমগ্র ইউরোপে জনপ্রিয়তা পান। তার সমসাময়িক সংগীতজ্ঞ ও বোদ্ধাদের মতে তিনি ছিলেন তৎকালীন যুগের সর্বশ্রেষ্ঠ পিয়ানো বাদক। ১৮৪০ সালের দিকে ইউরোপের অনেকেই মনে করতেন যে ফ্রান্‌ৎস লিস্ট হয়তবা পৃথিবীর সর্বকালের সর্বশ্রেষ্ঠ পিয়ানো বাদক। একজন দক্ষ পিয়ানো বাদক ছাড়াও লিস্ট ছিলেন ঊনবিংশ শতকের অন্য তম জনপ্রিয় সুরশ্রষ্টা, পিয়ানো শিক্ষক এবং সংগীতজ্ঞদের পথপ্রদর্শক। রিচার্ড ওয়াগনার, হেক্টর বার্লিয়জ, এডভার্ড গ্রেইগ এবং অ্যালেক্সান্ডার বোরোডিনদের জন্য ফ্রান্‌ৎস লিস্ট ছিলেন অনুকরণীয় আদর্শ।
সুরশ্রষ্টা হিসেবে ফ্রান্‌ৎস লিস্ট নয়ডয়েৎসুল শুলের (নিউ জার্মান স্কুলের) একজন অন্যতম আদর্শস্থানীয় ব্যক্তিত্ব। বিংশ শতকের নবীন চিরায়ত সঙ্গীতপ্রেমীদের জন্য তিনি রেখে যান তার অসংখ্য কম্পোজিশন। তিনিই প্রথম সঙ্গীতে বিষয়ভিত্তিক রূপান্তর নিয়ে কাজ শুরু করেন এবং অধিকাংশ সঙ্গীত পিয়ানোতে বাজাবার উপযোগী করে কম্পোজ করেন।
রো-স্কাম-ন্যি-মা-শেস-রাব

রো-স্কাম-ন্যি-মা-শেস-রাব () (১১৩৯-১২০৮) ত্শাল-পা-ব্কা'-ব্র্গ্যুদ () ধর্মসম্প্রদায়ের একজন বৌদ্ধ লামা ছিলেন।
রো-স্কাম-ন্যি-মা-শেস-রাব ১১৩৯ খ্রিষ্টাব্দে মধ্য তিব্বতের গ্লাগ্স-ক্যি-ফু-লুং-ম্যাং-খাং () নামক স্থানে লো-মি পরিবারগোষ্ঠীতে জন্মগ্রহণ করেন। তার পিতার নাম ছিল ব্ক্রা-শিস-সেং-গে () তিনি ত্শাল-পা-ব্কা'-ব্র্গ্যুদ () ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট ভিক্ষুর শপথ গ্রহণ করেন। পরবর্তীকালে তিনি রো-স্কাম বৌদ্ধবিহার স্থাপন করেন।
ন্যি-জ্লা-'ওদ

ন্যি-জ্লা-'ওদ () (১১৩৫-১২১৫) তিব্বতের 'জু-ফু এবং ল্হা-ফ্যুগ নামক দুই বৌদ্ধবিহারের প্রতিষ্ঠাতা ছিলেন।
ন্যি-জ্লা-'ওদ ১১৩৫ খ্রিষ্টাব্দে তিব্বতের লোরো অঞ্চলের ঝুর-না-লুং () নামক স্থানে গ্জি () নামক পরিবারগোষ্ঠীতে জন্মগ্রহণ করেন। তিনি রাস-ছুং-পা-র্দো-র্জে-গ্রাগ্স-পা ও ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা নামক বিখ্যাত দুই পন্ডিতের নিকট শিক্ষালাভ করেন। তিনি ১১৮৭ খ্রিষ্টাব্দে 'জু-ফু () এবং ১১৯৩ খ্রিষ্টাব্দে ল্হা-ফ্যুগ () নামক দুইটি বৌদ্ধবিহার প্রতিষ্ঠা করেন। ১২১০ খ্রিষ্টাব্দে তিনি ত্শাল-গুং-থাং () বৌদ্ধবিহারের প্রধান হিসেবে নির্বাচিত হন।
খা-রাগ-পা-'দুল-বা-'ওদ

খা-রাগ-পা-'দুল-বা-'ওদ () বা র্তোগ্স-ল্দান-ন্যাগ-পো-সেং-গে () ত্শাল-পা-ব্কা'-ব্র্গ্যুদ () ধর্মসম্প্রদায়ের একজন বৌদ্ধ লামা ছিলেন।
খা-রাগ-পা-'দুল-বা-'ওদ দ্বাদশ শতাব্দীতে তিব্বতের গ্র্বা () নামক স্থানে ক্যি () নামক পরিবারগোষ্ঠীতে অন্মগ্রহণ করেন। তিনি ত্শাল-গুং-থাং () বৌদ্ধবিহারে ত্শাল-পা-ব্কা'-ব্র্গ্যুদ () ধর্মসম্প্রদায়ের প্রতিষ্ঠাতা ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পার নিকট দীক্ষালাভ করেন এবং তার নিকট সাতাশ বছর শিক্ষালাভ করেন। তিনি ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা রচিত বেশ কিছু গ্রন্থের সম্পাদনাও করেছিলেন।
পার-ফু-বা-ব্লো-গ্রোস-সেং-গে

পার-ফু-বা-ব্লো-গ্রোস-সেং-গে () তিব্বতের একজন বৌদ্ধ ভিক্ষু ছিলেন যিনি দোঁহা সম্বন্ধে পণ্ডিত ছিলেন।
পার-ফু-বা-ব্লো-গ্রোস-সেং-গে দ্বাদশ শতাব্দীতে তিব্বতের গ্যো-রু () নামক অঞ্চলের গ্রা () নামক স্থানে র্ঙ্গান () নামক পরিবারগোষ্ঠীতে জন্মগ্রহণ করেন। তিনি গ্সাং-ফু-নে'উ-থোগ () নামক তিব্বতের বিখ্যাত দর্শন শিক্ষাকেন্দ্রে ফ্যা-পা-ছোস-ক্যি-সেং-গে () নামক পণ্ডিতের নিকট অধ্যয়ন করেন। এই সময় তিনি নাগার্জুন রচিত প্রধান গ্রন্থগুলির টীকাভাষ্য রচনা করেন। এই সময় তিনি গ্রু-শোল-বা () নামক এক পণ্ডিতের নিকট সরহ পা রচিত দোঁহা সম্বন্ধে শিক্ষালাভ করেন ও বহু দোঁহা সম্বন্ধে টীকাভাষ্য রচনা করেন। এই সময় য়েল-পা-য়ে-শেস-ব্র্ত্সেগ্স নামক এক বৌদ্ধ তার নিকট অধ্যয়ন করেন। য়েল-পা-য়ে-শেস-ব্র্ত্সেগ্সের অনুরোধে তিনি ফাগ-মো-গ্রু-পা-র্দো-র্জে-র্গ্যাল-পো নামক বিখ্যাত পণ্ডিতের নিকট শিক্ষালাভ করেন। পরবর্তীকালে তিনি পার-ফু বৌদ্ধবিহার স্থাপন করেন। তিনি র্তোগ্স-পা-স্ক্যেদ-মেদ () নামক এক নতুন তত্ত্বে উদ্ভাবন করেন। তার অন্যতম উল্লেখযোগ্য শিষ্য ছিলেন গ্লিং-রাস-পা-পে-মা-র্দো-র্জে।
বানৌজা খালিদ বিন ওয়ালিদ

বানৌজা খালিদ বিন ওয়ালিদ বাংলাদেশ নৌবাহিনীর সর্বাধুনিক ক্ষেপণাস্ত্রবাহী ফ্রিগেট। এটি বর্তমানে নৌবাহিনীর প্রধান জাহাজ হিসেবে দায়িত্ব পালন করছে। জাহাজটি গভীর সমুদ্রে টহল প্রদান, চোরাচালান বিরোধী অভিযান, দুর্ঘটনা পরবর্তী উদ্ধার ও অনুসন্ধান কার্যক্রম, মৎস্য সম্পদ সংরক্ষণ, প্রাকৃতিক দুর্যোগ পরবর্তী উদ্ধার ও ত্রাণ তৎপরতা পরিচালনা, পরিবেশ দূষণ প্রতিরোধসহ সার্বিক কর্মক্ষম সক্ষমতা বৃদ্ধিতে অংশগ্রহণ করে। পাশাপাশি সুনীল অর্থনীতি বাস্তবায়নে সমুদ্রের মূল্যবান সম্পদ রক্ষা এবং দেশের অর্থনৈতিক কল্যাণে কার্যকর ভূমিকা পালন করে।
বানৌজা খালিদ বিন ওয়ালিদ জাহাজটি যুদ্ধ ও শান্তিকালীন সময়ে সমানভাবে দায়িত্ব পালনে সক্ষম। ১৯৯৮ সালের ১১ মার্চ কোরিয়া প্রজান্তন্ত্রের দেইয়ু শিপবিল্ডিং এন্ড মেরিন ইঞ্জিনিয়ারিং-এ জাহাজটির নির্মাণকাজ শুরু হয় এবং ২৯ অগাস্ট ২০০০-এ নির্মাণকাজ শেষ হয়। ২০০১ সালের ২০ জুন বানৌজা বঙ্গবন্ধু নামে জাহাজটি বাংলাদেশ নৌবাহিনীতে কমিশনিং করা হয়। পরবর্তীতে ২০০৭ সালে এটিকে বানৌজা খালিদ বিন ওয়ালিদ হিসবে পুনরায় কমিশনিং করা হয়। ২০০৯ সালে এটিকে আবারও বানৌজা বঙ্গবন্ধু নামকরণ করা হয়। সর্বশেষ ২০২৫ সালের ৯ মার্চ প্রতিরক্ষা মন্ত্রণালয়ের সচিব মো. আশরাফ উদ্দিন কর্তৃক স্বাক্ষরিত প্রজ্ঞাপন অনুযায়ী এবং প্রতিরক্ষা উপদেষ্টার (প্রধান উপদেষ্টা) অনুমোদনক্রমে চট্টগ্রামের নিউমুরিং এলাকায় অবস্থিত বানৌজা বঙ্গবন্ধুর নাম পরিবর্তন করে বানৌজা খালিদ বিন ওয়ালিদ রাখা হয়।
বানৌজা খালিদ বিন ওয়ালিদ ২০১১ সাল থেকে যুক্তরাষ্ট্র নৌবাহিনীর সাথে দ্বিপক্ষীয় মহড়া ক্যারাট-এ অংশগ্রহণ করে। ২০১২ সালের নভেম্বর মাসে জাহাজটি কাতারের দোহায় এক্সারসাইজ ফেরোশাস ফ্যালকন-এ অংশগ্রহণ করে। ২৯ অগাস্ট ২০১৩ বানৌজা বঙ্গবন্ধু কে জাতীয় পতাকা প্রদান করা হয়। ২০১৪ সালে মালেশিয়া এয়ারলাইন্সের ফ্লাইট ৩৭০ নিখোঁজের পর বঙ্গোপসাগর এলাকায় অনুসন্ধানকার্যে জাহাজটি অংশ নেয়।
বানৌজা খালিদ বিন ওয়ালিদ যুদ্ধজাহাজটি উলসান-শ্রেণীর সর্বাধুনিক ফ্রিগ্রেট। এটি অত্যাধুনিক অস্ত্রশস্ত্র দ্বারা সজ্জিত। এই জাহজের অটোম্যাট এমকে ২ ব্লক ৪ একটি অত্যাধুনিক জাহাজবিধ্বংসী ক্ষেপণাস্ত্র যা ১৮০ কিলোমিটারের বেশি দূরত্বে আঘাত হানতে সক্ষম। এই ক্ষেপণাস্ত্রগুলো উৎক্ষেপণের পর মাঝপথে গতিপথ পরিবর্তন করতে পারে ফলে আক্রমণেরর জন্য যুদ্ধ জাহাজকে অবস্থান পরিবর্তন করতে হয় না। বিমানবিধ্বংসী অস্ত্র হিসেবে এতে রয়েছে ৮টি এফএম-৯০ ভূমি থেকে আকাশে নিক্ষেপযোগ্য ক্ষেপণাস্ত্র, যা ১৫ কিলোমিটার পর্যন্ত আঘাত হানতে সক্ষম। এছাড়াও জাহাজটি নৌ-কামান ও টর্পেডো বহন করে।
বানৌজা খালিদ বিন ওয়ালিদ জাহাজটিতে ১টি হ্যাঙ্গার রয়েছে যা অগাস্টা-ওয়েস্টল্যান্ড এডব্লিউ১০৯ পাওয়ার হেলিকপ্টার বহন করে থাকে।
এই যুদ্ধজাহজের প্রাথমিক ও মূল দায়িত্ব হচ্ছে দেশের বিশেষ অর্থনৈতিক এলাকা তত্ত্বাবধায়ন ও নিরাপত্তা দেয়া। এছাড়াও জাহাজটি বাংলাদেশের নৌ সীমান্তে নৌ-সন্ত্রাস, প্রাকৃতিক দূষণ ও চোরাচালান রোধেও কাজ করে থাকে। প্রয়োজনে এটি অনুসন্ধান এবং উদ্ধার কাজের দায়িত্ব পালনেও সক্ষম।
শিবশক্তি সচদেব

শিবশক্তি সচদেব (, জন্ম: ২১ মে, ১৯৯৩) একজন ভারতীয় টেলিভিশন অভিনেত্রী যিনি "সবকি লাডলি বেবো" টেলিভিশন ধারাবাহিকে অভিনয়ের জন্যে পরিচিত।
সচদেব ১৯৯৩ সালে ভারতের নতুন দিল্লিতে জন্ম নেন। তিনি "ব্রেক টাইম মাস্তি টাইম ", "সবকি লাডলি বেবো", "আফসার বিতিয়া", "দ্য সুইট লাইফ অব করন এ্যন্ড কাবির" বিভিন্ন টেলিভিশন ধারাবাহিকে অভিনয়ের পাশাপাশি বিভিন্ন টেলিভিশন বিজ্ঞাপনে (টিভিসি) কাজ করেন।
কিম ক্লাইস্টার্স

কিম ক্লাইস্টার্স (Kim Clijsters ; জন্ম: ৮ জুন ১৯৮৩) বেলজিয়ামের বিখ্যাত পেশাদার প্রমিলা টেনিস খেলোয়াড়। তিনি বিশ্বের সাবেক এক নম্বর খেলোয়াড় ছিলেন।
তিনি ১৩ জুলাই ২০০৭ সালে এক আমেরিকান বাস্কেটবল খেলোয়াড়কে বিয়ে করেন। তাদের দুটি সন্তান রয়েছে।
১৯৯৭ সালে পেশাদার খেলোয়াড় হিসাবে অভিষেক ঘটে। ২০০৭ সালে হঠাৎ করেই অবসরের ঘোষণা দেন তিনি। তবে দুই বছর পর ইউএস ওপেন এর মাধ্যমে আবার খেলায় ফিরে আসেন। তারপর ২০০৯ সালের ইউএস ওপেনের শিরোপা জেতেন ক্লাইস্টার্স৷ তবে ২০১২ সালের ইউএস ওপেন এর খেলায় তিনি পুনরায় অবসরের ঘোষণা দেন। বিদায়ের ঘোষণা দেওয়ার সময় তিনি বলেছেন, ‘২০০৫ সালে আমার স্বপ্ন সত্যি হয়েছিল এখানে শিরোপা জয়ের মাধ্যমে। যখনই এখানে খেলতে এসেছি, তখনই আমি অনেক অনুপ্রেরণা পেয়েছি। এটাই আমার অবসর গ্রহণের সবচেয়ে ভালো জায়গা বলে মনে হয়। আমি শুধু আশা করেছিলাম সেটা যেন আজকেই না হয়। কিন্তু এই ইউএস ওপেনেই যে আমি আমার শেষ ম্যাচটা খেলব, তা নিয়ে কোনো সংশয় ছিল না।’
য়েল-পা-য়ে-শেস-ব্র্ত্সেগ্স

য়েল-পা-য়ে-শেস-ব্র্ত্সেগ্স () (১১৩৪-১১৯৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের য়েল-পা-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
য়েল-পা-য়ে-শেস-ব্র্ত্সেগ্স ১১৩৪ খ্রিষ্টাব্দে তিব্বতের খাম্স অঞ্চলে জন্মগ্রহণ করেন। তার পিতার নাম ছিল স্গোম-পা-আ-'বার () এবং মাতার নাম ছিল গোং-পা-ব্জা'-ব্ত্সুন-মা-ল্চাম ()। জন্মের পর তার নাম রাখা হয় ফুর-পা-স্ক্যাব্স ()। উনিশ বছর বয়সে তিনি র্বা-ম্দা' () নামক স্থানে শিক্ষার্থীর শপথ গ্রহণ করেন এবং কুড়ি বছর বয়সে ভিক্ষুর শপথ গ্রহণ করেন। তিনি ফ্যা-পা-ছোস-ক্যি-সেং-গে () নামক গ্সাং-ফু () বৌদ্ধবিহারের ষষ্ঠ প্রধানের নিকট মধ্যমক সম্বন্ধে, র্ঙ্গোগ-ম্দো-স্দে () নামক বৌদ্ধ সাধকের নিকট তন্ত্র সম্বন্ধে এবং পার-ফু-বা-ব্লো-গ্রোস-সেং-গে নামক পন্ডিতের নিকট দোঁহা সম্বন্ধে অধ্যয়ন করেন। ১১৬২ খ্রিষ্টাব্দ থেকে পরবর্তী সাত বছর ফাগ-মো-গ্রু-পা-র্দো-র্জে-র্গ্যাল-পো নামক বিখ্যাত পন্ডিতের নিকট তিনি শিক্ষালাভ করেন।
১১৭১ খ্রিষ্টাব্দে তিনি য়েল-ফুগ () বৌদ্ধবিহার প্রতিষ্ঠা করেন ও ঐ বিহারের প্রধান হিসেবে আঠারো বছর অতিবাহিত করেন। ১১৭৫ খ্রিষ্টাব্দে তিনি দ্গোন-লুং () বৌদ্ধবিহার ও ১১৯২ খ্রিষ্টাব্দে স্তোদ-'জাং () বৌদ্ধবিহার প্রতিষ্ঠা করেন। এই সকল বৌদ্ধবিহারে তিনি বেশ কিছু গ্রন্থ রচনা করেন, কিন্তু সেই সমস্ত রচনার খুব কম অংশেরই বর্তমানে অস্তিত্ব রয়েছে।
খরস্রোত জোয়ার

খরস্রোত জোয়ার, সাধারণভাবে: যা খরস্রোত নামে পরিচিত, তা হচ্ছে নিকটবর্তী তীরভূমি হতে সমুদ্র অভিমুখে পানির প্রবল প্রবাহ, যা মূলত: সার্ফ লাইন বরাবর বয়ে যায়। এর গতি ০.৫ মিটার প্রতি সেকেন্ডে (প্রতি সেকেন্ডে ১-২ ফুট), এবং এটি প্রতি সেকেন্ডে ২.৫ মিটারের চেয়েও বেশি দ্রুততর হতে পারে (প্রতি সেকেন্ডে ৮ ফুট), যা একজন মানুষের সাতারের গতির তুলনায় অধিক গতিসম্পন্ন। এটি যেকোন তটভূমিতে ঢেউয়ের সাথে সংগঠিত হতে পারে; মহাসাগর, সাগর বা হ্রদ - যেকোনটিতে।
খরস্রোত জোয়ার সমুদ্র এবং হ্রদের পানিতে অবস্থানরত লোকদের জন্য বিপদের একটি উৎস্য, যেটি সাঁতারুদের সৈকত থেকে ভাসিয়ে নিয়ে যায়| এক্ষেত্রে সাধারণত: স্রোতের সাথে লড়াই করে ক্লান্ত হয়ে অনেকেই শেষপর্যন্ত ডুবে মারা যায়| 
কিছু অপ্রতুল ক্ষেত্রে, খরস্রোতা জোয়ার সাঁতারু ছাড়া অন্যান্যদের জন্যেও প্রাণঘাতী হতে পারে| কোমর পানিতে দাড়িয়ে থাকা কোন ব্যক্তি গভীর পানিতে ভেসে যেতে পারে যেখানে সাতার না জানলে অথবা ভাসমান পোশাক বা সরঞ্জাম শরীরে না থাকলে ডুবে যাওয়া সুনিশ্চিত|
স্থানীয় বৈশিষ্টের কারণে কিছু সৈকতে খরস্রোত জোয়ারের সম্ভাব্যতা অধিক, এবং কিছু সৈকত একারণে বেশ কুখ্যাত| যুক্তরাষ্ট্রে প্রতিবছর খরস্রোত জোয়ারের কারণে ৪৬ জন মারা যায়| এই জোয়ারের ৮০ শতাংশ উদ্ধারকাজেই লাইফগার্ডদের দ্বারা সহায়তা লাভের প্রয়োজন হয়|
সামাজিক শ্রেণি

সামাজিক শ্রেণি বা শুধুই "শ্রেণি", যা শ্রেণিভিত্তিক সমাজে, হচ্ছে সমাজের স্তরবিন্যাসের মডেলের উপরে কেন্দ্র করে গঠিত সমাজবিজ্ঞানের ধারণা এবং রাজনৈতিক তত্ত্ব। এটি হচ্ছে জনগণ বা দলের ক্রমবিভক্ত সামাজিক বিভাগের একটি সমষ্টি যেগুলোর সবচেয়ে বড় পরিচিত হচ্ছে উচ্চ, মধ্য ও নিম্ন শ্রেণিসমূহ।
খুব সহজ ভাষায় শ্রেণি বলতে বুঝতে হবে, একই প্রণালীতে জীবনযাত্রা নির্বাহ করে সমাজের এরূপ এক একটি অংশ হলো এক একটি শ্রেণি। শ্রেণি বলতে বুঝতে হবে, সমাজের একাংশের শ্রমকে অপরাংশ আত্মসাৎ করতে পারে যার মাধ্যমে তাই হলো শ্রেণি। সমাজের একাংশ সমস্ত ভূমি আত্মসাৎ করলে হয় ভূস্বামী শ্রেণি ও কৃষক শ্রেণি। যদি সমাজের একাংশ হয় কলকারখানা, শেয়ার এবং পুঁজির মালিক, আর অন্য একটা অংশ কাজ করে ওইসব কলকারখানায়, তাহলে হয় পুঁজিপতি শ্রেণি এবং প্রলেতারিয়ান শ্রেণি অর্থাৎ শ্রমিক শ্রেণি। শ্রেণিদের মধ্যে পার্থক্যের মৌল লক্ষণ হলো- সামাজিক উত্পাদনে তাদের স্থান, সুতরাং উত্পাদনের উপায়ের সঙ্গে তাদের সম্পর্কে। প্রতিটি শ্রেণির থাকে উৎপাদনের উপায়ের সংগে সুনির্দিষ্ট নিজস্ব সম্পর্ক। এই লক্ষণ দিয়েই পার্থক্য করা যায় শ্রেণি আর অন্যান্য সামাজিক গ্রুপের মধ্যে যারা শ্রেণি নয়। যেমন, উত্পাদনের উপায়ের সাথে বুদ্ধিজীবীদের সম্পর্ক নেই, তাই তারা শ্রেণি নয়, বুদ্ধিজীবীরা হলও বিভিন্ন শ্রেণির অংশবিশেষ নিয়ে একটা সামাজিক স্তর।
অর্থাৎ শ্রেণি হচ্ছে বিশাল সংখ্যার একদল লোক যারা উৎপাদনের উপায়ের সংগে সম্পর্ক, শ্রমের সামাজিক সংগঠন, সামাজিক সম্পদ প্রাপ্তির প্রণালী আর পরিমাণের দিক থেকে পৃথক। এক্ষেত্রে শোষক দলটা সংখ্যায় অল্প, শোষিতরা অধিকাংশ। এই যে একদল লোক শোষক, উৎপীড়ক এবং অন্যদল শোষিত ও উৎপীড়িতরূপে সৃষ্ট হয়, তাদের বলা হয় বৈরী শ্রেণি, কারণ তাদের স্বার্থ আপোষহীন।
দিল্লি সাফারি

দিল্লি সাফারি হলো ভারতের প্রথম স্টেরিওস্কোপিক থ্রিডি এনিমেশন চলচ্চিত্র যেটি পরিচালনা করেছেন নিখিল আডবাণী| ২০১২ সালে মুক্তিপ্রাপ্ত এবং হিন্দি ও ইংরেজি দুটি ভাষায় ধারণকৃত এই চলচ্চিত্রটি নির্মাণ করেছে পুনে ভিত্তিক এনিমেশন স্টুডিও "ক্রেয়ন পিকচাস"| ছবিটির গল্প ভারতের মুম্বাইয়ের পাঁচটি জন্তুকে ঘিরে; যারা তাদের বন্য আবাসস্থল ধ্বংসের কারণে দিল্লীর পথে পাড়ি দেয়| ছবিটির হিন্দি সংষ্করণে কণ্ঠ দিয়েছেন গোবিন্দ, ঊর্মিলা মাটোন্ডকার, সুনিল শেঠি, অক্ষয় খান্না এবং বোমান ইরানি|
ঢাকা সিটি কলেজ

ঢাকা সিটি কলেজ ঢাকা শহরের ধানমন্ডির কুদরত-ই-খুদা সড়কে অবস্থিত একটি বেসরকারি শিক্ষাপ্রতিষ্ঠান। এখানে এইচএসসি, স্নাতক এবং স্নাতকোত্তর ডিগ্রির জন্য পড়া যায়। কলেজটি বাংলাদেশের জাতীয় বিশ্ববিদ্যালয়ের অধিভুক্ত।
স্থানীয় শিক্ষাবিদ এবং সমাজকর্মীদের পৃষ্ঠপোষকতায় কলেজটি ১৯৫৭ সালে পাকিস্তান শাসনামলে প্রতিষ্ঠিত হয়। তখন কলেজের কার্যক্রম প্রথমে ওয়েস্ট এন্ড উচ্চ বিদ্যালয়ে এবং তারপর ঢাকা কলেজে চালানো হয়। তখন এটি "ঢাকা নাইট কলেজ" নামে পরিচিত ছিল। ১৯৭০ সালে, কলেজটি ধানমন্ডি আবাসিক এলাকার ২ নং সড়কের নিজস্ব চত্বরে স্থানান্তরিত হয়।
খান বাহাদুর আবদুর রহমান এবং আতাউর রহমান খান, দুজনেই কলেজ প্রতিষ্ঠায় বিশেষ অবদান রেখেছিলেন। কলেজের পরিচালনা কমিটির প্রাক্তন চেয়ারম্যান খানে আলম খান ঢাকা বিভাগের বিভাগীয় কমিশনার থাকাকালীন একাডেমিক ভবনগুলির উন্নয়নের জন্য আর্থিক সহায়তার ব্যবস্থা করেছিলেন।
ঢাকা শহরের নিউমার্কেট মোড় থেকে উত্তর দিকে সাইন্স ল্যাবরেটরী ওভারব্রীজ সংলগ্ন ধানমন্ডি ২নং সড়কের প্রবেশ মুখের সাথেই হাতের ডান পাশে প্রধান সড়কের পাশে এই কলেজটি অবস্থিত।
ঢাকা শিক্ষা বোর্ডের অন্যতম এই কলেজটিতে উচ্চ মাধ্যমিক শ্রেণীতে বিজ্ঞান, ব্যবসায় শিক্ষা ও মানবিক বিভাগে শিক্ষা প্রদান করা হয়। এছাড়া জাতীয় বিশ্ববিদ্যালয়ের অধিভুক্ত এই কলেজটিতে বিবিএ, বিএসসি, বিএসএস এবং বিএতে অনার্স করার ব্যবস্থা রয়েছে।
প্রভাতি শাখায় সকাল ৭.৩০টা থেকে এবং দিবা শাখায় দুপুর ১২.৩০টা থেকে ক্লাস অনুষ্ঠিত হয়। প্রভাতি শাখায় ছাত্রী এবং দিবা শাখায় ছাত্র পড়ানো হয়।
কলেজ ভবন ৪টি। প্রতিটি ভবন ৬ তলা বিশিষ্ট। কলেজের নিচতলায় পশ্চিম পাশে ৬টি কাউন্টার রয়েছে। কলেজের নিচতলার উত্তর পাশে সিড়ি রয়েছে। ভবনের ৪র্থ তলায় সিএসই ডিপার্টমেন্ট রয়েছে।এছাড়াও কলেজ ভবনটি সম্পূর্ণ শীতাতপ নিয়ন্ত্রিত এবং লিফট এর ব্যবস্থাও রয়েছে। কলেজের নিচতলায় রয়েছে বিশাল বড় এক গ্যারেজ।
এক নজরে কলেজ ভবনঃ 
প্রতিটি শ্রেণিকক্ষে ৬০-৭৫ জন ছাত্র-ছাত্রী বসতে পারে। প্রত্যেকটি ক্লাসরুম শীততাপ নিয়ন্ত্রিত।
কলেজটিতে একটি গ্রন্থাগার রয়েছে। কার্যদিবসে সকাল ৯টা থেকে বিকাল ৫টা পর্যন্ত গ্রন্থাগারটি খোলা থাকে।
উচ্চমাধ্যমিক অধ্যয়নরত ছাত্রদের জন্য নির্ধারিত পোশাক হচ্ছে সাদা শার্ট, কালো প্যান্ট এবং কালো অক্সফোর্ড সু। ছাত্রীদের জন্য নির্ধারিত পোশাক হচ্ছে সাদা সালোয়ার, কামিজ এবং ক্রস ওড়না। বিভিন্ন বিভাগে অনার্সে অধ্যয়নরত ছাত্রীদের পোশাক সাদা সালোয়ার, কামিজ, ওড়না। এছাড়া বিবিএ (প্রফেশনাল) অধ্যয়নরত ছাত্রদের নির্ধারিত পোশাক হচ্ছে একুয়া কালার শার্ট, কালো প্যান্ট, কালো সু এবং ছাত্রীদের সাদা সালোয়ার, কামিজ এবং ওড়না। উচ্চমাধ্যমিক শিক্ষার্থীদের ভর্তির একটি নির্দিষ্ট সময় পর আইডিকার্ড দেয়া হয়।
উচ্চ-মাধ্যমিক, স্নাতক এবং সম্মান কোর্সের ক্ষেত্রে কলেজ পরীক্ষার প্রথম ৩ জন শিক্ষার্থীদের ৫০% টিউশন ফি ছাড়ের ব্যবস্থা রয়েছে। এছাড়া সরকার ঘোষিত অন্যান্য বৃত্তিগুলোও রয়েছে।
একাডেমিক শিক্ষার পাশাপাশি সাংস্কৃতিক অনুষ্ঠান, শিক্ষা সফর, বিতর্ক প্রতিযোগিতা, কম্পিউটার প্রোগ্রামিং প্রতিযোগিতা ইত্যাদিতে ছাত্র-ছাত্রীদের অংশগ্রহণের ব্যবস্থা রয়েছে।
এখানে রয়েছে আটটি ক্লাব। যথাঃ-
গ্যের-স্গোম-ত্শুল-খ্রিম্স-সেং-গে

গ্যের-স্গোম-ত্শুল-খ্রিম্স-সেং-গে () (১১৪৪-১২০৪) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের শুগ-গ্সেব-ব্কা'-ব্র্গ্যুদ () ধর্মীয় গোষ্ঠীর প্রতিষ্ঠাতা।
গ্যের-স্গোম-ত্শুল-খ্রিম্স-সেং-গে ১১৪৪ খ্রিষ্টাব্দে তিব্বতে দ্গ্যের () নামক পরিবারগোষ্ঠীতে জন্মগ্রহণ করেন। তার পিতা দ্কোন-ম্ছোগ-স্ক্যাব্স () ছিলেন খ্রা-'ব্রুগ () অঞ্চলের সামরিক অধিকর্তা ছিলেন। তার মাতার নাম ছিল র্গ্যাল-ত্শা-মা-ম্দো-স্দে-র্গ্যান ()। এগারো বছর বয়সে খ্রা-'ব্রুগ () মন্দিরে তিনি শিক্ষার্থীর শপথ গ্রহণ করেন এবং গুহ্যসমাজতন্ত্র সম্বন্ধে শিক্ষালাভ করেন। পরবর্তীকালে তিনি মাল-কা-বা-চান-পা নামক এক সাধকের নিকট ঝি-ব্যেদ তত্ত্ব সম্বন্ধে এবং র্নাল-'ব্যোর-ছোস-গ্যুং () নামক পন্ডিতের নিকট মহামুদ্রা সম্বন্ধে অধ্যয়ন করেন। ১১৮১ খ্রিষ্টাব্দে তিনি স্নে-ফু () উপত্যকায় শুগ-গ্সেব () বৌদ্ধবিহার স্থাপন করেন।
মাইক ব্রিয়ারলি

জন মাইকেল "মাইক" ব্রিয়ারলি, ওবিই (; জন্ম: ২৮ এপ্রিল, ১৯৪২) মিডলসেক্সের হ্যারো এলাকায় জন্মগ্রহণকারী সাবেক ও বিখ্যাত ইংরেজ ক্রিকেট তারকা। ইংল্যান্ড ক্রিকেট দলের হয়ে টেস্ট ও একদিনের আন্তর্জাতিকে খেলেছেন।
দলে তিনি মূলতঃ ডানহাতি ব্যাটিং করতেন ও দলের প্রয়োজনে ডানহাতে মিডিয়াম বোলিংয়ে পারদর্শী ছিলেন। এছাড়াও, ‘ব্রিয়ার্স’ ডাকনামে পরিচিত মাইক ব্রিয়ারলি প্রথম-শ্রেণীর ক্রিকেটার হিসেবে কেমব্রিজ বিশ্ববিদ্যালয়, মিডলসেক্স ও ইংল্যান্ড ক্রিকেট দলের অধিনায়কত্ব করেছেন। মেরিলেবোন ক্রিকেট ক্লাবের সভাপতিরও দায়িত্ব পালন করেছেন তিনি।
ব্রিয়ারলি সিটি অব লন্ডন স্কুলে অধ্যয়ন করেন। সেখানে তার বাবা ও প্রথম-শ্রেণীর ক্রিকেটার হোরেস শিক্ষক ছিলেন। কেমব্রিজের সেন্ট জন’স কলেজে অধ্যয়নকালীন ক্রিকেটের প্রতি তার ব্যাপক আসক্তি জন্মে। তখন তিনি উইকেট-রক্ষক-ব্যাটসম্যান হিসেবে মাঠে নামতেন। উইকেট-রক্ষক হিসেবে তিনি প্রথম-শ্রেণীর ক্রিকেটে অভিষিক্ত হন ও ৭৬ রান করেন। ১৯৬১ থেকে ১৯৬৮ সাল পর্যন্ত কেমব্রিজ বিশ্ববিদ্যালয় ক্রিকেট ক্লাবে খেলেন। তন্মধ্যে ১৯৬৪ থেকে দলের অধিনায়ক ছিলেন তিনি।
১৯৬১ থেকে ১৯৮৩ সাল পর্যন্ত মিডলসেক্সের পক্ষে নিয়মিতভাবে খেলতেন। এক পর্যায়ে ক্লাবের অধিনায়কের দায়িত্ব লাভ করেন। পাশাপাশি ইংল্যান্ডেরও দলনেতার ভূমিকায় অবতীর্ণ হন। জাতীয় দলে নেতৃত্ব দেয়ার ফলে মিডলসেক্সের অধিনায়কত্ব করতেন বিখ্যাত ক্রিকেট তারকা ক্লাইভ র‍্যাডলি।
কেমব্রিজে থাকাকালীনই এমসিসি’র সদস্য হিসেবে ১৯৬৪-৬৫ মৌসুমে দক্ষিণ আফ্রিকা সফর করেন। ১৯৬৬-৬৭ মৌসুমে এমসিসি অনূর্ধ্ব-২৫ দলের হয়ে পাকিস্তান সফরে দলের নেতৃত্ব দেন। সেখানে তিনি উত্তর অঞ্চলের বিপক্ষে ৩১২* রানে অপরাজিত ছিলেন যা তার প্রথম-শ্রেণীর ক্রিকেটে সর্বোচ্চ রান। এছাড়াও তিনি পাকিস্তান অনূর্ধ্ব-২৫ দলের বিপক্ষে ২২৩ রান সংগ্রহ করেছিলেন। ছয় খেলায় ১৩২.০০ রান গড়ে ৭৯৩ সংগ্রহের মাধ্যমে সফর শেষ করেন ব্রিয়ারলি।
ইংল্যান্ড ক্রিকেট দলের সদস্যরূপে ৩৯টি টেস্টে অংশগ্রহণ করেন। তন্মধ্যে ৩১ টেস্টেই অধিনায়ক ছিলেন ব্রিয়ারলি। জয়ের পরিসংখ্যান - ১৭ জয় ও ৪টিতে পরাজয়।
অবসর পরবর্তী সময়ে ২০০৭-০৮ মৌসুমে মেরিলেবোন ক্রিকেট ক্লাব (এমসিসি)’র সভাপতি ছিলেন তিনি। পেশাদার ক্রিকেট থেকে অবসর নেয়ার পর তিনি ক্রীড়া লেখক হন ও মনোবিদ হিসেবে কাজ করছেন। ২০০৮ থেকে ২০১০ মেয়াদে তিনি ব্রিটিশ সাইকোএনালাইটিক্যাল সোসাইটিরও সভাপতিত্ব করেন।
বঙ্গীয় গ্রন্থাগার পরিষদ

বঙ্গীয় গ্রন্থাগার পরিষদ () ১৯২৫ সালে ২০শে ডিসেম্বর কলকাতার অ্যালবার্ট হলে এক কনভেনশনের মাধ্যমে গঠিত হয়। যার প্রথম সভাপ‍‌তি নির্বাচিত হয়েছিলেন রবীন্দ্রনাথ ঠাকুর, প্রথম সম্পাদক ছিলেন সুশীলকুমার ঘোষ।
বঙ্গীয় গ্রন্থাগার পরিষদ দ্বারা প্রকাশিত বঙ্গীয় গ্রন্থাগার পঞ্জী অনুযায়ী অবিভক্ত বাংলায় ১৯ শতকে ৮৬ টি সর্বজনীন গ্রন্থাগার স্থাপিত হয়েছিল।
পাশ্চাত্য শিক্ষা প্রসারের সাথে সাথে ঊনবিংশ শতকে ব্রিটিশ ভারতের নানা স্থানে গ্রন্থাগারের বিকাশ ঘটতে থাকে। ১৮৩৬ খ্রিস্টাব্দে প্রিন্স দ্বারকানাথ ঠাকুরের উদ্যোগে কলকাতায় প্রতিষ্ঠিত হয় কলকাতা পাবলিক লাইব্রেরি যা পরবর্তীতে ইমপেরিয়াল লাইব্রেরির সাথে সংযুক্ত হয়ে শেষে জাতীয় গ্রন্থাগারে রূপান্তরিত হয়। ঊনবিংশ শতকের শেষের দিকে কেবলমাত্র অবিভক্ত বাংলার বিভিন্ন জেলায় একশটিরও বেশি পাবলিক লাইব্রেরি গড়ে ওঠে। ব্যক্তি-পাঠকের জ্ঞান-তৃষ্ণা মেটানোর সাথে শিক্ষাবিস্তার, সমাজগঠনে গ্রন্থাগারের ভূমিকা গুরুত্বপূর্ণ বিবেচিত হয়। স্বাভাবিকভাবেই গ্রন্থাগারের উপর এসে পড়ে তা সুষ্ঠুভাবে প্রতিপালনের। অর্থনৈতিক, সামাজিক, সাংস্কৃতিক পরিবেশগত বাধা মাথা তুলে দাঁড়ায়। সেই সকল অন্তরায় দূর করতে বিশ শতকের প্রথমদিকে গ্রন্থাগার আন্দোলন সংগঠিত করার প্রয়োজনীয়তা অনূভূত হয়, প্রয়োজন হয় সকল গ্রন্থাগারের কার্যক্রমের সমন্বয় সাধনের। এমন প্রেক্ষাপটে ১৯২৪ খ্রিস্টাব্দে দেশবন্ধু চিত্তরঞ্জন দাশের সভাপতিত্বে কর্ণাটকের বেলগাঁও-এ অনুষ্ঠিত সর্বভারতীয় গ্রন্থাগার সম্মেলনে ভারতের প্রতিটি প্রদেশে গ্রন্থাগার সমিতি স্থাপনের প্রস্তাব গৃহীত হয়। প্রস্তাব উত্থাপন করেন বাংলার প্রতিনিধি সুশীলকুমার ঘোষ। অতঃপর ১৯২৫ খ্রিস্টাব্দের ২০ ডিসেম্বর কলকাতার অ্যালবার্ট হলে ইমপেরিয়াল লাইব্রেরির গ্রন্থাগারিক জে এ চ্যাপম্যানের সভাপতিত্বে বাংলার প্রাদেশিক সভায় কবি রবীন্দ্রনাথ ঠাকুরকে সভাপতি করে "অল বেঙ্গল লাইব্রেরি অ্যাসোসিয়েশন" বা "নিখিল বঙ্গ গ্রন্থাগার সমিতি" গঠিত হয় এবং সুশীলকুমার ঘোষ এর প্রথম সম্পাদক হন। সেই থেকে ব্রিটিশ ভারতে প্রদেশভিত্তিক গ্রন্থাগার আন্দোলন শুরু হয়।
১৯৩৩ খ্রিস্টাব্দে নিখিলবঙ্গ গ্রন্থাগার সমিতির নামকরণ করা হয় বাংলায় "বঙ্গীয় গ্রন্থাগার পরিষদ" এবং ইংরেজিতে "বেঙ্গল লাইব্রেরি অ্যাসোসিয়েশন"। নিখিলবঙ্গ গ্রন্থাগার সম্মেলনের নামকরণ হয় "বেঙ্গল গ্রন্থাগার সম্মেলন"।
সাঈদ উদ্দীন আহমেদ

সাঈদ উদ্দীন আহমেদ (জন্মঃ অক্টোবর ২২, ১৯৩১ রাজশাহী; মৃত্যুঃ ২৮শে ফেব্রুয়ারি, ২০১৪) তদানিন্তন পূর্ব পাকিস্তানের ভাষা আন্দোলনের অন্যতম ভাষা সংগ্রামী। 
১৯৫০ সালে সাইদ উদ্দিন আহমেদ রাজশাহী মুসলিম হাইস্কুল থেকে এএসসি পাস করেন। বাহান্নর ভাষা আন্দোলনের সময় তিনি রাজশাহী কলেজের দ্বাদশ শ্রেণীর ছাত্র ছিলেন। তখন ভাষা আন্দোলনে রাজশাহীর সর্বস্তরের পেশাজীবী ছাত্র-জনতা অংশ নেয়। ভাষার জন্য যাঁরা একত্র হয়েছিলেন, সাঈদ উদ্দীন আহমেদ তাদের অন্যতম। ভাষা শহীদদের স্মরণে রাজশাহী কলেজ চত্বরে দেশের প্রথম শহীদ মিনারটি নির্মিত হয়েছিল। ভাষা আন্দোলনে রাজশাহীর সক্রিয় সেনাদের অকাট্য দাবি, দেশের প্রথম শহীদ মিনার ছিলো এটিই। এই শহীদ মিনার নির্মাণেও অবদান ছিলো ভাষা সংগ্রামী সাঈদ উদ্দীন আহমেদের। ওই শহীদ মিনারটি নির্মাণের পর তার গায়ে বিদ্রোহী কবিতার দুটি লাইন লিখে দিয়েছিলেন তিনি। 
সাইদ উদ্দিন আহমদ আইনজীবী হিসেবে কাজ শুরু করলেও সাংবাদিক হিসেবেও কাজ করেন। তিনি রাজশাহী প্রেসক্লাবের অন্যতম প্রতিষ্ঠাতা ছিলেন । তিনি ইত্তেফাক, সংবাদ, ডেইলি পিপল, ডেইলি মর্নিং পোস্ট ও অবজারভারসহ বেশ কয়েকটি সংবাদপত্রে কাজ করেছেন।
ভাষা সংগ্রামী সাঈদ উদ্দীন আহমেদ ২০১৪ খ্রিষ্টাব্দের ২৮শে ফেব্রুয়ারি শুক্রবার রাত ৩টার দিকে বার্ধক্যজনিত কারণে নানা রোগে আক্রান্ত হয়ে চিরবিদায় নেন। রাজশাহী মেডিকেল কলেজ হাসপাতালে চিকিৎসাধীন অবস্থায় তার মৃত্যু হয়। মৃত্যুকালে তার বয়স হয়েছিল ৮৪ বছর। ১ মার্চ শনিবার বাদ যোহর রাজশাহী মহানগরীর বড় মসজিদ প্রাঙ্গণে তাকে হেতম খাঁ কবরস্থানে সমাধিস্থ করা হয়।
প্রকাশিত গ্রন্থের মধ্যে ‘রাজশাহী প্রতিভা’ ও ‘বরেন্দ্র বাতিঘর’ অন্যতম।
সোনা মহাপাত্র

সোনা মহাপাত্র () (জন্ম: ১৭ জুন ১৯৭৮) একজন ভারতীয় একক সঙ্গীতশিল্পী, সঙ্গীত সুরকার, গীতিকার এবং প্রয়োজক। তিনি বিশ্বজুড়ে কনসার্ট সঞ্চালিত করেছেন এবং অ্যালবাম, একক, কনসার্টের তথ্য, মিউজিক ভিডিও, বলিউড চলচ্চিত্র এবং বিজ্ঞাপনে কাজ করেছেন। তার নিজস্ব উপাদান ছাড়াও, মহাপাত্র সফল রিমিক্স রেকর্ড করেছেন ডেভিড বউইর সাথে।
মহাপাত্র জুন ১৭, ১৯৭৮ সালে ভারতের কটক, ওড়িশায় জন্ম নেন। তিনি প্রকৌশল ও প্রযুক্তি মহাবিদ্যালয় থেকে ইন্সট্রুমেন্টেশন এ্যন্ড ইলেকট্রনিক্স ইঞ্জিনিয়ারিং বিষয়ে বি. টেক প্রকৌশলবিদ্যায় স্নাতক করেছেন। তিনি পুনের অন্যোন্যজীবিত্ব আন্তর্জাতিক বিশ্ববিদ্যালয় থেকে 
বিপণন এবং ব্যবস্থা বিষয়ে এমবিএ করেন, এবং পরর্তিতে ব্র্যান্ড ব্যবস্থাপক হিশেবে কাজ শুরু করেন মুম্বইয়ের ম্যারিকোতে। যেখানে অন্যান্য ব্যান্ডের পাশাপাশি প্যারাশুট এবং ম্যাডিকারের মতো ব্রান্ডের ভার সামলাচ্ছেন তিনি।
মহাপাত্র, সুরকার ও সঙ্গীত পরিচালক রাম সম্পাতকে বিয়ে করেন, যার সাথে তার প্রথম ২০০২ সালে দেখা হয়েছিল, যখন তিনি ম্যারিকোতে ব্র্যান্ড ব্যবস্থাপক হিশেবে কাজ করেতেন। পরিচালক রাম মাধভানির মাধ্যমে মহাপাত্র এবং সম্পাতের পরিচয় ঘটে। তখন মাধভানির লেট'স টক চলচ্চিতে কাজ করছিলেন সম্পাত।
জীমূতবাহন

জীমূতবাহন প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন।
জীমূতবাহনের সময়কাল নিয়ে ঐতিহাসিকদের মধ্যে মতভেদ রয়েছে। তিনি তার রচনায় রাজা ভোজ ও গোবিন্দরাজের উল্লেখ করেছেন, সেই হিসেবে তার সময়কাল একাদশ শতাব্দীর পূর্বে হওয়া অসম্ভব। অন্যদিকে বাচস্পতি মিশ্র, শূলপাণি ও রঘুনন্দন নামক চতুর্দশ শতকের তিন পণ্ডিত জীমূতবাহন রচিত গ্রন্থসমূহ আলোচনা করেছিলেন, সেই হিসেবে জীমূতবাহনের কাল চতুর্দশ শতকের পরে হওয়াও সম্ভব নয়। ঐতিহাসিক নীহাররঞ্জন রায়ের মতে তিনি দ্বাদশ বা ত্রয়োদশ শতকে জীবিত ছিলেন।
জীমূতবাহন কালবিবেক, ব্যবহারমাতৃকা ও দায়ভাগ নামক তিনটি গ্রন্থ রচনা করেন। কালবিবেক গ্রন্থে জীমূতবাহন সনাতন ধর্মের বিভিন্ন ধর্মীয় আচার অনুষ্ঠান পালনের শুভ ও অশুভ কাল ছাড়া সৌরমাস ও চান্দ্রমাস সবন্ধে আলোচনা করেছেন। ব্যবহারমাতৃকা গ্রন্থে তিনি ব্রাহ্মণ্য ধর্মের আদর্শ অনুযায়ী বিচারপদ্ধতির আলোচনা করেছেন। এই গ্রন্থ ব্যবহারমুখ, ভাষাপাদ, উত্তরপাদ, ক্রিয়াপদ ও নির্ণয়পাদ এই পাঁচটি বিভাগে বিভক্ত। এই পাঁচটি বিভাগে তিনি ব্যবহারের সংজ্ঞা, বিচারকের গুণ ও কর্তব্য, ধর্মাধিকরণ নামক সভ্যদের কর্তব্য, বিচারপ্রার্থীর আবেদন বা পূর্বপক্ষ, প্রতিভূ বা জামীন, প্রত্যার্থীদের চার প্রকার উত্তর, প্রমাণ, মানব ও দৈব সাক্ষ্য, বিচার ও বিচারফল সম্বন্ধে আলোচনা করা হয়েছে। জীমূতবাহন তার দায়ভাগ গ্রন্থে হিন্দুসমাজে উত্তরাধিকার, সম্পত্তি-বিভাগ ও স্ত্রীধন সম্পর্কে আলোচনা করেছেন।
অনিরুদ্ধ (হিন্দু পণ্ডিত)

অনিরুদ্ধ সেন সম্রাট বল্লাল সেনের শিক্ষক ছিলেন এবং পুরাণ ও স্মৃতিশাস্ত্রবিদ ছিলেন।
অনিরুদ্ধ হারলতা ও পিতৃদয়িত নামক দুইখানি গ্রন্থ রচনা করেন। হারলতা নামক গ্রন্থে তিনি অশৌচ সম্বন্ধে বিস্তৃত আলোচনা করেছেন। পিতৃদয়িত গ্রন্থে তিনি সামবেদী গোভিলপন্থীদের আচমন, দন্তধাবন, স্নান, সন্ধ্যা পিতৃতর্পণ, বৈশ্বদেবতর্পণ, পার্বণশ্রাদ্ধ, দানস্তূতি প্রভৃতি শ্রাদ্ধ সম্বন্ধীয় নানা ক্রিয়াকর্মের বিধান দিয়েছেন।
পাহাড়ী নিম প্যাঁচা

পাহাড়ী নিম প্যাঁচা ("Otus spilocephalus") হল একধরনের পেঁচা পরিবারের অন্তর্ভুক্ত প্রজাতি। এদেরকে মাঝে মাঝে দাগী স্কোপ্স পেঁচাও বলা হয়ে থাকে। এরা এদের এলাকায় খুবই পরিচিত যেমন ভুটান, ভারত, নেপাল, মালয়েশিয়া, তাইওয়ান, থাইল্যান্ড প্রভৃতি দেশে। এদের ডাক খুব তীক্ষ্ণ হয় অনেকটা র‍্যাডারের মতোন আওয়াজ হয়।
আফ্রিকান গ্রাস পেঁচা

আফ্রিকান গ্রাস পেঁচা ("Tyto capensis") হল প্যাঁচা পরিবারের অন্তর্ভুক্ত একধরনের প্রজাতি। এদেরকে প্রধানত দেখতে পাওয়া যায় অ্যাঙ্গোলা, বুরুন্ডি, ক্যামেরুন, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, ইথিওপিয়া, কেনিয়া, লেসোথো, মালাউই, মোজাম্বিক, রুয়ান্ডা, দক্ষিণ আফ্রিকা, সোয়াজিল্যান্ড, তানজানিয়া, উগান্ডা, জাম্বিয়া এবং জিম্বাবুয়ে প্রভৃতি দেশে।
আফ্রিকান গ্রাস পেঁচা "Tyto capensis" দক্ষিণ আফ্রিকাতে বিপজ্জনক প্রজাতি বলে মনে করা হয়। কারণ আর মাত্র ১০০০ থেকে ৫০০০ মতোন পাখি এখানে বেচে আছে (Barnes (ed.), 2000)। লেসোথো এবং দক্ষিণপশ্চিম আফ্রিকাতে এরা প্রায় বিলুপ্ত হয়ে গেছে বলেই মনে করা হয়। এরা অনেকটা লক্ষ্মীপেঁচা এর মতোন দেখতে হয় কিন্তু এদের আকার আরও বড় হয়। এবং এদের উপরের এবং নিচের অংশের মধ্যে শক্তিশালী এক পার্থক্য থাকে। এদের ওপরের অংশ হয় গাঢ় বাদামী রঙের হয় এবং নিচের অংশ হয় সাদাটে রঙের। এছাড়াও এদের মুখ লক্ষ্মীপেঁচার থেকেও আরোও গোলাকার হয়।
উদয়ী তামাটে প্যাঁচা

উদয়ী তামাটে প্যাঁচা ("Phodilus badius") হল একধরনের বে পেঁচা প্রধানত লক্ষ্মীপেঁচা এর থেকে আবির্ভূত। এরা সম্পূর্ণ নিশাচর হয়। এবং এদেরকে দক্ষিণ-পূর্ব এশিয়াতে দেখতে পাওয়া যায়। এদের বিভিন্ন ধরনের উপজাতি আছে। এদের মুখটা অনেকটা হার্ট আকারের মতন হয় এবং এদের কান বাইরে বেরোনো থাকে। কঙ্গো বে পেঁচাদের আগে এই প্রজাতির সাথে মিলিয়ে দেওয়া হত কম জ্ঞ্যান থাকার জন্য কিন্তু এদের ওপর জ্ঞ্যান বাড়ার সঙ্গে সঙ্গেই এই দুই প্রজাতিটিকে আলাদা করে দেওয়া হয়। এছাড়াও শ্রীলঙ্কা বে পেঁচাদেরও এদের উপজাতি বলে মানা হয়।
ফিলিপাইন এর সমর দ্বীপপুঞ্জতে এরা বিলুপ্ত হয়ে গেছে বিংশ শতাব্দীর সময়ে। ১৯৪৫ সালে এখানে বোমা আক্রমণে এরা এই দ্বীপপুঞ্জ থেকে হারিয়ে যায় চিরকালের মতোন।
কঙ্গো বে পেঁচা

কঙ্গো বে পেঁচা ("Phodilus prigoginei") হল একধরনের বে পেঁচা। এরা একটি ছোটো এলাকা জুড়ে বসবাস করতে ভালোবাসে। তাদেরকে প্রধানত দেখতে পাওয়া যায় গণতান্ত্রিক কঙ্গো প্রজাতন্ত্র, বুরুন্ডি এবং রুয়ান্ডা দেশে।
এদের প্রাকৃতিক আবাসস্থল প্রায় ক্রান্তীয় বা ক্রান্তীয় আর্দ্র পার্বত্য বনাঞ্চলে হয়। এছাড়াও প্রায় ক্রান্তীয় বা গ্রীষ্মমণ্ডলীয় উচ্চ তৃণভূমি এলাকায় এদের বসবাস। এদের বাসস্থান ক্ষতির জন্য বিপদের সম্মুখীন হয়।